Design Blog Homestay KLIA Sepang

Update entri design lagi hari ni aci tak? Aci tak aci blog sendiri, suka hati lah nak update apa sekali pun kan. Kalau pembaca blog bosan atau tak, masing-masing ada hak untuk suka ataupun tak. Hujung minggu entri santai-santai je sebab hujung minggu biasanya traffik kurang sikit sebab kurang update blog. Betul tak? Sebab kalau hujung minggu je traffik blog mesti menjunam teruk dari hari-hari biasa.

Nak update entri menarik hujung minggu macam biasa kekontangan idea. Susah betul jadi blogger. Ingat senang je nak menulis ke? Jadi blogger bukan mudah apatah lagi jadi freelance graphic designer. Lagi jenuh nak layan karenah berbagai ragam manusia. Tapi Fiza paling suka client yang tak banyak karenah dan yang jenis serius. Dia bayar dan dia berikan segala maklumat lengkap untuk design. Bukan, hari ni nak warna hitam esok nak tukar warna putih pulak. Masa mood okaylah takpelah kan. Ini kalau dia mintak masa mood tak berapa nak okay, memang boleh mendatangkan hangin satu badan. Sabar sabar.

Alhamdulillah setakat bekerjasama dengan loyal client ni, semua design-design dapat dibuat dengan jayanya. Salah satu,
design blog homestay KLIA Sepang
 yang baru siap minggu lepas kalau tak silap. Design blog homestay ni agak colourful atas permintaan sebab client suruh gunakan warna yang bersesuaian dengan blog. Jadi, Fiza guna warna yang pelbagai nampak lebih ceria. Fiza belanja view sikit dalam gambar di bawah ni.

Nak tengok full view kenalah singgah ke blog

homestaykliasepang.blogspot.my

Mereka yang nak menginap di homestay berdekatan di KLIA, KLIA2, Sepang, Bandar Enstek, Mitsui Outlet KLIA, Kompleks Tabung Haji KLIA dan tempat yang berdekatan tu, bolehlah singgah ke blog untuk maklumat lanjut. Seperti yang dijanjikan harga murah dan selesa. Antara faktor yang penting untuk tempat menginap ketika bercuti. Selain menjimatkan bajet dapat duduk dengan selesa. Harap-harap begitulah kan. Okay, selamat bercuti semua dan selamat enjoy cuti-cuti.


Design Blog Insurans Takaful Malaysia Terbaik

Selamat berhujung minggu semua. Entri hujung minggu biasanya Fiza dah schedule dan auto publish siap-siap. Senang hujung minggu boleh berehat dengan bersenang-senang tanpa fikirkan nak update blog bagai. Sebenarnya, hari-hari auto publish je. Itu lebih memudahkan kerja Fiza mengikut jadual. Dah macam tak biasa pulak nak update on the spot terus. Almaklumlah, makin busy kenalah menguruskan masa dengan lebih bagus.

Alhamdulillah setakat ni okay je auto publish cuma yang tak okay bila takde idea.Jadi, update je la entri artwork yang dah siap tu. Salah satu artwork Fiza yang dah siap adalah
design blog Takaful Malaysia Terbaik
. Loyal client Fiza ni. Rasanya dekat 10 blog dah tempahan dari dia sahaja. Banyak betul bisnes yang dijalankan tu.

Selain loyal client, dia juga antara client yang tak banyak karenah dan sangat mudah bekerjasama. Biasanya dia akan order dengan pembayaran dan details design terus. Tak payah lagi nak tanya-tanya dah nak buat macamana, ikut je apa yang telah di berikan tu. Daripada apa yang di minta nak tema warna biru, hijau gelap dan soft pink.

Alamak! Gabungan 3 warna ni agak pening juga mana satu nak digunakan lebih banyak ye. Fikir punya fikir, Fiza pilih warna biru lembut ni untuk background agak lebih bagus untuk pandangan mata pembaca. Tambah sedikit corak yang bersesuaian supaya background tu tak nampak plain sangat. Okay tak? Yang lain-lain tu baru masukkan warna hijau gelap dan penggunaan pink agak sikit. Sesuailah kan untuk blog yang lebih kurang formal untuk blog jenis maklumat, perkhidmatan dan perniagaan ni.

Design yang ringkas dan tak semak. Bahagian header tu semua atas permintaan client untuk letakkan semua yang berkaitan dengan insurans takaful Malaysia. Untuk ketahui maklumat lanjut tentang insurans takaful ni korang boleh singgah di link bawah ni. Boleh tengok full view design blog sekali. Alang-alang dah singgah tu, follow sekali lah ye.

takafulmalaysiaterbaik.blogspot.my

Terima kasih order!


Design Blog Miminadam.com

Hari ni cerita tentang kerja artwork Fiza je la ye sebab cerita lain tak berapa nak menarik sangat. Wajiblah update portfolio kerja-kerja yang dah siap tu untuk memudahkan client nak tengok-tengok kerja yang dah siap dan untuk tujuan marketing juga. Gitulah kaedahnya. Kalau takde portfolio, jenuh nak mencari artwork yang ada.

Perasan atau tidak, ramai blogger dah bertukar template blog kepada template blog yang responsive dan mesra SEO. Kalau ada client nak buat tempahan template blog responsive dan SEO tu Fiza sarankan beli je yang ready made kat internet. Harga template tu bergantung pada harga yang mereka jual, Fiza cuma tambah sikit untuk charge install dan editing yang berkaitan. Mana yang kurang mahir bab coding la. Yang dah pandai tu boleh buat sendiri je.

Macam
design simple blog Miminadam.com
 ni dia pilih template blog simple yang responsive dan mesra SEO kat internet. Design header pun simple sesuai dengan template blog mimin yang simple. Fiza pilih tulisan tangan jenis brush dan selitkan juga bunga pink. Background nampak kosong kalau tak letak apa-apa. Jadi, Fiza tambahkan tumpahan cat pink sebagai background. Dari template asal tu mimin nak tukar tema warna pink dan turquoise. Dah siap letak header blog dan sempurna sudah wajah baru blog miminadam.com ni.

Apa pendapat korang tentang template blog Mimin ni? Bila menggunakan template blog responsive dan mesra SEO ni, proses loading pun cepat. Blog pun jadi ringan dan mesra pembaca. Blog yang tidak sarat dengan warna dan sedap mata memandang. Pembaca nak baca pun lebih selesa. Betul tak? Trending template blog yang digunakan blogger zaman sekarang ni lebih banyak menggunakan background putih je. Takde dah macam zaman dulu berwarna warni dan bercorak bagai. Tandanya blogger dah matang gitu. Tapi masih ada yang menggunakan warna lain dan bercorak. Bukanlah tak matang. Asalkan corak tu sesuai dan warna tu tak menyakitkan mata, okay je kan.

Terima kasih Mimin order. Untuk full view

www.miminadam.com


Design Blog Pro Kas Original Malaysia

Satu lagi blog yang diperam lama dari tahun lepas lagi kalau tak silap ni,
design blog Pro Kas Original Malaysia
. Disebabkan tuan blog belum siapkan fanpage, jadi yang tak siap cuma nak letak button like je kat blog ni. Yang lain untuk design dah siap sempurna sebenarnya. Button like tu nanti just add on je la kemudian bila fanpage dah siap.

Tema warna yang dipilih adalah warna ungu, biru dan merah hati. Bila client mintak warna-warna tu Fiza agak blur sebenarnya sebab kombinasi setiap warna tu agak kontra kan. Terpaksalah Fiza gunakan warna-warna tersebut pada bahagian yang sesuai. Warna ungu Fiza gunakan pada menu bar atas sekali tu. Warna biru sebagai background untuk lebih mesra mata memandang. Kalau letak merah hati terang sangat pulak kan. Jadi, warna merah hati tu guna dalam bahagian tajuk post entri dan tajuk di sidebar dan juga header blog.

Untuk bahagian header tu Fiza masukkan apa yang client nak letakkan dalam design header. Simple dan lengkap maklumat di situ. Alhamdulillah memang mudah berurusan dengan client yang sorang  ni. Dah banyak design blog dia Fiza buatkan tetap tak banyak karenah. Nak ubah apapun takde masalah. Itu yang seronok buat kerja bila berurusan dengan mereka yang memudahkan kerja kita juga. Alhamdulillah.

Prokas itu apa? Kalau nak tahu lebih lanjut tentang Prokas Original Malaysia ni, jangan lupa singgah blog Prokas Original Malaysia. Link Fiza sertakan di bawah sekali ni. Bolehlah korang tengok full view blog prokas yang Fiza dah siapkan ni sekali. Lepas tu bolehlah follow blog tersebut kalau nak. Untuk mereka yang mengalami masalah sakit sendi tu haruslah singgah untuk baca maklumat yang menarik untuk memulihkan sakit sendi tu. Ataupun mak ayah atuk nenek yang mempunyai masalah sakit lutut dan sendi boleh juga gunakan prokas untuk melegakan sakit-sakit sendi. sapu sapu dah lega sakitnya. Bolehlah beli dan berikan hadiah untuk mereka.

www.pro-kas-malaysia.blogspot.my


Design Blog Software Programmer Malaysia

Selamat malam dan selamat berhujung minggu semua.  Macam biasa, idea waktu malam untuk update entri artwork je la. Hujung minggu biasanya traffik agak slow. Mungkin tak ramai yang rajin menghadap blog. Biasanya masa cuti lebih ramai pengguna menghadap facebook ataupun instagram. Jadi, pada Fiza tak perlu nak hairan kalau traffik hujung minggu kurang daripada hari-hari biasa. Dulu agak kisah pasal traffik menurun hujung minggu tapi sekarang malas nak kisah. Merajuk tau!

Malas nak merajuk bukan traffik tu nak pujuk kita. Iye tak? Lebih baik Fiza usahakan mana yang patut diusahakan dari dok meratap kekecewaan tu. Dah dah, berbalik pada tajuk asal ye. Sebenarnya
design blog software programmer Malaysia
 ni dah lama siap dan terperam je sebab tuan punya masih belum confirm siap. Tapi yang tak siapnya cuma takde button like untuk fanpage je kat header. Itu je yang masih belum lengkap. Tuan blog kata fanpage masih belum ada dan memang nak letak button like tu. Jadi, terperam pending je la untuk pengesahan siap tu.

Dari terperam lama, Fiza upload masuk portfolio Fiza dulu. Tempahan
design blog software programmer Malaysia
 ni dari previous client. Ini tempahan blog keberapa pun Fiza tak ingat dah sebab banyak tempahan yang telah di buat. Client paling mudah nak deal. Buat sekali je dah approved design.

Seperti yang di minta,
blog background static, ada android icon, beberapa logo penting dan gunakan huruf yang besar
untuk senang nampak dan mudah di baca. Warna tema seperti dalam gambar iaitu gabungan warna biru, merah dan kuning lembut. Agak pening juga nak buat kombinasi warna ni. Agak kontra dan nampak lebih menyerlah pada mata Fiza lah. Pada pandangan korang mungkin berbeza. Korang rasa? Okay ke tidak? Since tuan blog kata okay, jadi kira settle design blog software programmer ni. Kalau korang nak tengok full view dan nak tahu lebih lanjut pasal software programmer ni boleh klik link dibawah.

softwareprogrammermalaysia.blogspot.my


Design Header Blog Anum Abdullah

Kerja-kerja design hampir siap, setakat ni masih belum masuktempahan baru. Jadi, lepas ni berehat kejap update entry artwork untuk portfolio dan masa rehat untuk diri sendiri. Siapa-siapa nak tempah design meh tempah cepat-cepat sebelum Fiza cuti lama nak siapkan persiapan untuk majlis kahwin adik ipar minggu depan dan minggu lagi satu. Lepas seminggu awal bulan March baru agak tak sibuk.

Antara tempahan design yang dah siap,
design header blog Anum Abdullah
. Pada mulanya nak design yang simple je dengan tulisan. Sebelum final draft, nak tambah lukisan istanbul. Mungkin nampak kosong kalau hanya tulisan je kan. Jadi, Fiza tambahlah vector bangunan istanbul dan berlatar belakangkan beberapa tompokan warna-warni untuk lebih menceriakan design header blog.

Tak banyak yang perlu diubah dari draft pertama. Fiza gunakan tulisan yang agak trending sekarang dalam blog untuk tajuk utama. Nampak kena dengan gaya tulisan macam tu. Korang rasa? Untuk link blog dan tagline tu Fiza gunakan tulisan yang agak formal bagi mudah nampak dan baca.  Tambah sikit dedaun comel sebagai pembahagi antara link dan tagline.

Simple dan ceria design header blog ni. Sangat mudah berkerjasama dengan blogger ni. Tak banyak karenah orang kata. Fiza pun mudah je nak buat kerja dan mencari idea tu untuk design header. Header pun dah letak dalam blog tuan punya header blog. Nampak ceria wajah blog blogger Anum Abdullah ni kan. Kalau tulisan je mesti kosong. Tapi masih okay kalau sukakan minimalist style. Lagipun blogger sekarang dah ramai yang sukakan minimalist design. Sedap mata memandang dan tak semak. Betul tak?

Kebiasaannya kalau yang tempah header nak jenis minimalist tu Fiza akan tambahkan apa-apa warna yang ceria untuk lebih menarik. Kalau tak, suram je tengok. Ikut kesesuaian dan ikut warna kesukaan yang tempah juga. Tak boleh ikut warna yang kita tak suka sebab warna kita suka tak semestinya orang lain akan suka. Apapun kena design ikut apa yang client  nak. Kalau tak okay, baru kita suggestkan mana yang patut.

Untuk full view design header blog Anum Abdullah.

anumabdullah93.blogspot.my


Design Kad Jemputan Kahwin Tema Vintage Purple

Asal malam je update entry artwork. Haruslah kan. Malam-malam ni entri santailah je lah ye. Jadi, boleh baca entri santai sambil bersantai rehat gitu. Alhamdulillah settle lagi satu kerja
design kad jemputan kahwin tema vintage purple
 tempahan dari seorang blogger untuk majlis perkahwinan adik dia nanti. Siapa blogger tu tak payahlah sebut lah kot. Tunggu majlis blogger tu sendirilah baru sebut namanya.

Design kad kahwin agak simple juga pada Fiza cuma meriahnya bahagian cover page dengan bunga-bungaan dan bahagian jemputan belakang tu jemputan majlis macam biasa beserta map yang bertemakan warna purple juga. Maaf, gabungan tema purple dan cream sebenarnya. Nampak menarik gabungan kedua warna ni. Antara warna yang kontra dan warna purple tu nampak lebih menonjol. Pada pandangan mata korang macamana pula?

Design kad ni size A6 sekeping. Maksudnya design depan belakang sahaja. Kalau style sekeping depan belakang untuk majlis satu pihak okay je tapi kalau untuk dua majlis kedua pihak lebih bagus buat yang jenis lipat. Jadi, ade ruang yang secukupnya untuk letakkan jemputan dua majlis dan dua map gitu. Tapi kalau satu majlis, memadai buat sekeping sahaja. Lebih menjimatkan.

Lepas majlis adik blogger ni settle, akan menyusul majlis dia sendiri. Kena bersiap sedia untuk design kad jemputan kahwin dia pulak. Kalau dia masih sudi buat tempahan kat Fiza la. Eh, Fiza pulak terlebih excited. Ni lebih kuah dari sudu ni. Apepun, Fiza doakan semoga majlis perkahwinan berjalan dengan lancar dan semoga urusan blogger ni dipermudahkan. Aaminn...

Fiza pun baru je settle siapkan kerja DIY label tag terima kasih untuk door gift majlis adik ipar bulan depan. Tak sabar nak tunggu majlis sebab tak sabar nak makan nasi minyak dan tak sabar nak tengok kemeriahan kenduri kahwin.

Berminat untuk buat tempahan kad kahwin, sila buat tempahan awal ye sebab takut nanti tempah lambat, lambat juga korang nak hantar printing nanti. So, rancanglah sebaiknya persiapan perkahwinan. Kalau print sendiri takde masalah macam blogger ni print sendiri je walaupun majlis dah nak dekat tu. Fiza pulak yang risau kena cepat siapkan cepat design kad kahwin. Alhamdulillah dah siap lega rasanya.


Design Kad Jemputan Majlis Akikah dan Cukur Jambul

Well, macam biasa tiba malam je update entri artwork selagi masih ada artwork yang dah siap. Salah satunya
design kad jempuatan majlis akikah dan cukur jambul
 baby Lara Alanna. Eh
Aaira Alanna
. Sedapnya nama baby girl ni. Tempahan dari ex-housemate, kakak ketua rumah zaman belajar UiTM dulu untuk majlis akikah anak kedua. Tahniah sekali lagi dapat baby girl. Seronoklah ada geng mommy.

Tema warna yang dipilih warna pink, peach dan off white. Disebabkan tak nak letak gambar baby Aaira Alanna tu, tukar letak vector kartun baby girl tidur yang comel ni. Nampak kena pulak dengan majlis akikah ni. Warna pun sangat kena dengan tema pink dan peach tu. Comel je bila dah siap sepenuhnya kad majlis jemputan akikah dan cukur jambul ni kan. Korang rasa?

Majlis akikah zaman sekarang dah macam majlis orang kahwin dah kan meriahnya. Dah macam persiapan kahwin pun iye. Itu yang meriahnya. Ramai juga yang tempah kad majlis akikah sekarang ni. Lebih rasmi nak menjemput tetamu datang selain bagi message pada tetamu. Mana-mana yang lebih mudah. Janji jemputan tu sampai pada tetamu yang nak dijemput. Betul tak?

Apapun terima kasih untuk mereka yang telah membuat tempahan dan berpuas hati dengan hasil kerja Fiza. Semoga majlis kalian berjalan dengan lancar dan dipermudahkan segala urusan. Aaminn...

Untuk mereka yang nak membuat, Fiza ingatkan buat tempahan awal ye. Sebab Fiza tak berapa nak suka buat tempahan urgent. Almaklumlah, kekadang kalau ada emergency ke sakit ke terpaksa stop buat kerja design. Mana lah tahu masa tengah stop kerja tu, korang pulak nak urgent. Tak ke haru biru masa tu nanti kan. Jadi, untuk mengelakkan tempahan tak siap, lebih baik order awal. Sebelum tempah, Fiza dah bagitau tak amek urgent order. Jadi, jangan kecewa kalau Fiza tak dapat ambil tempahan ye. Eh, takpe jangan kecewa sangat. Bukan Fiza je buat design, ramai lagi designer ada. Banyak pilihan. Jangan risau okay.


Design Kad Jemputan  Majlis Tahlil dan Akikah

Selamat petang! Disebabkan semalam cuti, terasa macam hari ni masih bercuti lagi. Bajet macam weekend gitu. Ada yang sambung cuti sampai ahad ke? Syoklah cuti lama kan. Kira long weekend lah. Fiza masih mengerjakan kerja-kerja yang masih belum settle. Sangat lega dapat siapkan kerja satu persatu. Kalau tengok senarai kerja memang rasa nak pengsan! Otak terus beku!

Alhamdulillah dapat uruskan kerja sebaiknya. Cuma kekadang memang stress sebab takde idea. Perkara biasa kalau takde idea tu. Nak tak nak memang kena fikir sampai ada idea. Siap satu kerja
design kad jemputan majlis tahlil dan akikah

untuk adik Nur Qurratul Ain. Tempahan dari ex-schoolmate macam biasa yang dah jadi client tetap Fiza dah.

Disebabkan dia cuma berikan maklumat majlis. Tu tandanya Fiza kena fikirkan tema sendiri dan design. Untuk baby girl, biasanya Fiza akan pilih warna soft dan kebiasaannya Fiza akan pilih warna pink. Of course lah kan. Tema floral yang tak berapa floral. Kira sesuailah kot untuk gabungan kedua majlis tu.

Macam biasa, kalau dengan kawan Fiza ni biasanya first draft je dah okay dah. Sangat memudahkan kerja. Thanks kawan! Semoga majlis berjalan dengan lancar dan dipermudahkan segala urusan. Aaminn...


Design Logo MAFFUR Cattery

Seperti biasa selagi ada artwork untuk diupdate, selagi tu ada entri artwork pada waktu malam. Kalau ada yang bosan tu, cuba scroll-scroll entri lain kot ada yang menarik untuk di baca. Sebelum bercuti ni bertungkus lumuslah Fiza menyiapkan kerja-kerja design yang ada. Kalau tak, terpaksalah client tunggu Fiza sambung kerja selepas cuti minggu depan.

Sesekali cuti panjang sikit apa salahnya kan. Cuti untuk majlis kahwin adik ipar minggu ni sebelah perempuan di Perlis dan sebelah lelaki minggu depannya sebelah lelaki. Orang lain kahwin, kita tumpang sibuk. Of courselah sibuk, siapa lagi nak sibuk kalau bukan family sendiri. Barulah kemeriahan di rasai bersama.

Design Logo MAFFUR Cattery

ni dah lama tempah, cuma ambil masa lama sebab design masih belum menepati citarasa client. Yelah kan, bukan mudah nak puaskan hati orang dengan hasil kerja kita. Setelah beberapa draft di reject. sobs sobs..Eh, tak payah nak sedih sangat sebab itu perkara biasa bagi seorang graphic designer.

Setelah Fiza ambil masa untuk memikirkan design logo yang lebih sesuai, akhirnya ada juga idea dalam kepala otak Fiza ni untuk buat something yang simple tapi menarik. Terus hantar pada client dan alhamdulillah client suka. Cumanya ada beberapa perubahan yang perlu di buat dari segi warna. Dalam banyak-banyak warna, akhirnya client pilih warna merah dan warna hitam seperti dalam gambar di bawah.

Kucing tu Fiza lukis semula dari gambar yang diberikan iaitu kucing baka British Shorthair. Simbol kucing tu pun ada banyak draftnya. Dari lukisan kucing bermata, tinggal outline dan client akhirnya memilih full colour macam tu warna grey menggambarkan warna kucing british shorthair tu. Tulisan pula Fiza gunakan font yang agak formal tapi unik. Baru nampak tak bosan sangat kalau terlalu formal. Ye tak?

Sesiapa nak beli kucing baka British shorthair tu atau Fiza panggil kucing batu je, korang boleh la tengok-tengok dalam
facebook tuan punya MAFFUR Cattery.

Terima kasih Order!


Design Logo/Watermark Delarosa

Sebelum ni pernah
design logo/watermark untuk Dscarves
. Kemudian, owner tukar nama pulak jadi Delarosa dan
tempah logo/watermark yang baru dengan nama Delarosa
. Perubahan pada Huruf D dan S tetap sama cuma perkataan Delarosa Fiza kena buat yang baru dengan design yang baru. .

Disebabkan delarosa tu maksudnya rose jadi kenalah ada bunga rose. Fiza ikut design yang client dah lakarkan cuma bila dah siap nampak kurang sesuai. Jadi, tukar sana tukar sini keluarlah idea nak buat macam ni.

Bila dah siap delarosa tu baru gabungkan dengan huruf D dan S tu

Jadilah logo/watermark Delarosa yang baru. Boleh dijadikan logo dan sekaligus boleh jadikan watermark sekali. Terima kasih order lagi.


Design Logo/Watermark ilovebunga collection

Awal sikit update entri artwork. Biasanya malam baru update. Disebabkan idea tak berapa nak ada petang-petang ni, mata pun mengantuk. Jadi, kita update mana yang ada dulu. Mood hari jumaat lain macam sikit. Mood agak 'Malas' sebab esok nak masuk cuti hujung minggu. Betul tak? Rasa mood 'Malas' tu membuak-buak melebihi mood 'Rajin'.

Tapi walaupun mood 'Malas' tetap rajin apa yang patut. Kalau 'Malas' teruk satu kerja pun tak jadi. Sempat juga Fiza siapkan
tempahan logo/watermark ilovebunga collection
 yang baru settle semalam. Alhamdulillah ade idea untuk merealisasikan apa yang client minta.

Pilihan warna utama warna
pink belacan
 dan juga
warna hitam
 menggunakan tulisan
Oleo Script Swish Caps
. Wajib
ada bunga
 sebab ada nama bunga kat situ. Disebabkan itu je maklumat yang client bagi tak mention bentuk apa dan bunga apa. Jadi, Fiza design mana yang rasa agak sesuai. Fiza sediakan dua draft memandangkan ade idea lebih sikit.

Dalam dua draft tu, client proceed draft yang kedua seperti yang dah siap ni. Tiada perubahan di buat, terus client approved. Alhamdulillah. Risau juga kalau tak kena dengan citarasa client. Ye lah kan, bab paling susah bila customer bagi details tak cukup lengkap. Nanti lain di buat tak kena citarasa. Bukan setakat dah buang masa malah melambat proses design siap. Syukur client tak cerewet dan menerima dengan happy apa yang telah disiapkan. Sebab tu pentingnya client berikan maklumat lengkap dan maklumat yang betul-betul confirm untuk di jadikan design.

Citarasa orang lain-lain kan. Kalau suruh Fiza buat design, asalkan cantik asalkan okay tapi bila dah buat nak ubah itulah nak ubah inilah. Bila jadi macam tu Fiza sendiri jadi stress tak tahu apa yang client nak sebenarnya dan takde mood nak design. Seeloknya bagi maklumat lengkap, nak warna apa, size apa, nak jenis tulisan macamana, nak tulis apa dan lain-lain. Kalau takde semua tu, Fiza nak mulakan design dengan apa ye agaknya? Kalau dapat client yang faham tu, memang seronok buat kerja. Tapi kalau dapat yang sebaliknya, rasa nak refund je duit tu. Kadang-kadang rasa kerja kita ni tak setimpal dengan charge yang dikenakan. Tapi demi memuaskan hati client terpaksalah tolak tepi dan anggap je cabaran kerja. Yang penting client puas hati katanya.


Facebook Dah Ada Storyline

Selamat pagi dan selamat berhujung minggu semua. Facebooker mesti dah perasan
facebook dah ada storyline macam instagram
. Eh, ni facebook ke instagram? Sebab paparan your story tu memang sebiji sama macam instagram. Kalau belum ada storyline tu, korang perlu
update applikasi facebook
 dalam smartphone masing-masing ye.

Bila dah
update applikasi facebook
, barulah korang nampak
paparan storyline pada bahagian atas
sekali. Macam biasa lah bila ada sesuatu yang baru, ada yang suka dan ada yang tidak suka dengan kewujudan storyline di facebook ni. Yang tak suka tu mungkin agak leceh nak upload dua-dua kot. Cukuplah upload story di instagram je. Tapi kalau dah jenis rajin, upload juga di facebook. Fiza tengok pun meriah juga storyline di facebook Fiza ni.

Mungkin dengan adanya storyline di facebook, facebooker yang takde instagram tu dapat pengalaman baru macam instagrammer kan. Tapi pada Fiza takde beza sebab Fiza sejenis yang jarang update video atau gambar di story tu sebab rasa lebih suka upload macam biasa di instagram dan link terus ke facebook.

Kalau upload story di instagram tempoh masa tu kejap je. Video dan gambar yang diupload akan hilang dalam tempoh  24jam. Itu juga salah satu faktor kenapa Fiza tak upload any video dan gambar dalam story sebab tak boleh nak tengok semula. Kalau story di facebook ni Fiza tak pasti la berapa lama tempoh dia sebab belum upload lagi dan mungkin juga sama seperti instagram.

Tapi kalau terlebih rajin dan bosan tu, seronok juga update story setiap masa. Yang tak suka orang komen di video dan gambar tu memang meriahlah story dia sebab apa yang diupload dalam story memang tak boleh komen, boleh hantar message je.

Walaupun Fiza jenis tak suka upload video atau gambar di story sendiri tapi suka tengok kemeriahan instagrammer upload di story mereka. Kejap kejap upload video, kejap kejap uload gambar. Tumpang seronok kejap. Layankan je apa yang ada kan. Selamat ber story di facebook.


Februari yang ONGsome

Hai
Februari yang ONGsome
! Semoga banyak ONG maa tempias tempias Tahun Baru Cina. Tapi detik masuknya Februari dah hilang ONG sebab harga jualan minyak RON di Malaysia naik 20 sen disebabkan harga minyak dunia jatuh katanya. Sebagai rakyat Malaysia, tak tahu dah nak rasa apa dengan permainan nilai naik turun harga minyak ni. Nak berjimat celah mana lagi tak tahu lah kan. Ye, hidup tetap perlu diteruskan.
Okaylah, lupakan soal tu. Kalau dok fikir, dok mengeluh tak berguna juga. Bertindaklah apa yang patut. Rasa mencabar sungguh tahun 2017 yang masih panjang ni. Tapi masih lagi excited sambut bulan Februari. Bulan yang ditunggu-tunggu menanti 7haribulan setiap tahun. Ehem..apakah? Tengok gambar bawah ni mungkin faham dah kot.

Ada yang nak kirimkan hadiah untuk Fiza ke? Belum ada perancangan lagi minggu depan. Encik suami mungkin sibuk. Jadi, tengoklah apa yang sempat dibuat sempena hari tersebut.

Hari ni semua wilayah cuti. Wahh seronoknya sambung cuti ye. Selamat bercuti warga Wilayah Kuala Lumpur, Wilayah Labuan dan Wilayah Putrajaya. Musim sejuk hujan ni syoklah dok rumah tarik selimut, rehat lebih dan tidur lebih.

9 Februari nanti cuti Thaipusam lagi dan beberapa negeri iaitu Kuala Lumpur, Putrajaya, Johor, Kedah, Negeri Sembilan, Perak, Pulau Pinang dan Selangor bercuti lagi. Yeay!

Welcome Februari yang ONGsome!

ONG + Awesome = ONGsome


Headphones Sony Extra Bass

Buat kerja design tanpa muzik macam tak generate idea rasanya. Dah jadi kebiasaan buat kerja sambil dengar muzik. Kalau buat kerja sorang-sorang, biasa gunakan speaker je. Tapi kalau ada husband kat rumah, nak dengar lagu gunakan
headphones
 je. Itu kalau husband tengok TV dan buat kerja dia lah.

Disebabkan cushion earpads
headphones yang lama
 macam dah rapuh dan tertanggal-tanggal, husband tetiba je belikan headphones baru
Sony MDR-X450AP Extra Bass
. Kemain sampai beli extra bass lagi tu. Beli biasa-biasa je sudah.Motif??? Nak suruh isteri focus buat design agaknya tu.

Aluminium Housing

Setelah Fiza google, Sony MDR-X450AP Extra Bass ada warna merah, biru dan hitam. Kalau takde warna pink of course husband belikan warna merah. Menarik betul warna merah
aluminium housing
 ni.

Swivel Design

Paling Fiza suka sebab
swivel design
 ni. Korang boleh flatkan headphones ni. Lebih mudah untuk simpan dalam beg atau nak stack atas buku or else.

Soft Cushion Earpads, Extra Bass

Soft cushion earpads
 yang sangat-sangat selesa pakai. Kedap bunyi. Kalau pakai, pemakai je dengar muzik. Orang dok sebelah tak kan dengar muzik yang korang dengar. Kalau ada orang panggil korang pun memang korang tak kan dengar punya. Betul-betul suruh focus dengan muzik sambil buat kerja ni. Biasanya headphones macam ni sesuai untuk sports.

Hands-Free Phone Calls, Tangle-Free Cable

Selain tu, yang menariknya lagi dilengkapi dengan
hands-free untuk phone calls
 untuk smartphone android, iphone, ipod, ipad dan blackberry. Mempunyai
tangle-free cable
 yang lebih tahan lama dan kabel tidak mudah terbelit.

Adjustable Headband

Macam biasa,
headband boleh adjust mengikut saiz kepala
 masing-masing. Kepala Fiza agak kecik, jadi dah adjust pun agak longgar sikit.  Tapi masih boleh menikmati muzik yang sedap didengar dengan adanya extra bass tu. Dahlah selesa dengan cushion earpads tu, tambah pulak dengar muzik yang best. Betul-betul boleh menikmati dengan muzik yang sedap telinga mendengar.

Disertakan sekali dengan instructions yang diperlukan.

Wahh..lengkap dah geng Sony Fiza. Kebetulan casing phone warna merah. Mp3 je lari warna sikit. Mp3 tu punyalah lama Fiza pakai sejak zaman study dulu. Masih elok lagi. Dulu beli pun masih mahal lagi RM1++. Inilah berbaloinya beli barangan yang berkualiti tahan lama walaupun agak mahal sikit.

Bagi korang yang suka dengar muzik tu, boleh beli
Sony MDR-X450AP Extra Bass
ni. Rasakan sendiri betapa
nikmatnya mendengar muzik dengan extra bass dan sangat selesa
 di pakai. Alang-alang beli tu biar yang elok sikit. Ye tak? Boleh pakai lama gitu. Harga Fiza tak pasti berapa sebab husband tak nak bagitau. Takut isteri bebel beli mahal kot. Tapi untuk isteri jugak kan. Haha..So tak boleh nak bebel kalau bagitau harga pun.

Updated: Harga RM210


Isteri Magnet Rezeki

Salam jumaat. Hari ni mood cuti Fiza ON. Awal pagi gerak ke Perlis untuk majlis pernikahan adik ipar hari esok. Untunglah hari nikah, hari birthday sendiri. Senang nak ingat dan senang nak sambut dua peristiwa sekali kan. Semoga urusan adik ipar di permudahkan. Aaminn...

Bila tengok orang nikah ni, teringat pula kita bernikah dulu. Bila dah bertukar status tu, bermulalah tanggungjawab baru yang perlu di galas. Bagi orang yang hidupnya sederhana, pada permulaan perkahwinan memang agak sedikit sukar nak memulakan hidup baru dengan ada yang ada. Bagi orang yang berada tu lain ceritanya.

Tapi jangan risaulah, selagi ada usaha selagi ada doa dan bertawakal pada Allah rezeki pasti ada cuma masanya kita tak tahu. Rezeki orang dah berkahwin ni ada macam-macam rezeki dan isteri merupakan salah satu magnet rezeki.

Menikah

Allah melipat gandakan rezeki selepas menikah

Sayang Isteri Melahirkan Tanggungjawab

Tanggungjawab mencari nafkah kepada keluarga dengan berbagai cara halal dalam mencukupi keperluan keluarga. Inilah yang menyebabkan pintu rezeki lainnya terbuka untuknya.

Sayang Isteri, Allah Sayang

Apabila suami menyayangi isteri, Allah menyayangi pasangan itu. Dans emestinya Allah akan mencukupi pasangan dengan rezekiNya.

Sayang Isteri, Rumahtangga Tenang

ketenangan timbul dari kasih sayang suami isteri akan memberikan semangat untuk bekerja dan rezeki yang diperolehi akan lebih senang dan banyak.

Sayang Isteri, Suami Merasa Cukup

Suami akan merasa cukup dan tidak akan menyakiti hati isteri dengan melakukan perkara yang tidak elok. Dengan ini, inshaAllah Allah akan melancarkan rezeki baginya.

Wahai para suami. Cintailah isterimu. Setia dans ayangi dia yang menjadi tanggungjawabmu. Engkau telah menerima tanggungjawab dari ayahnya saat menikahinya dan kelak di akhirat engaku akan ditanya Allah tentangnya. Pada detik engkau memperlakukan wanitamu dengan penuh syukur maka perbaikan rezekimu dimulai.


Jom Ber Chia Chia Chia Seeds

Dah lama juga bercita-cita untuk beli chia seeds ni tapi disebabkan belum sampai masanya nak mencuba jadi pendamkan dulu keinginan tu. Rezeki datang awal, akhirnya dapat juga Fiza merasa chia seeds yang orang dok sibuk makan untuk kurus tu. Fiza dapat hadiah Chia seeds ni dari Slimm Treats anjuran
giveaway dari blogger Diana Rashid
.
 Lepas ni ber chia chia chia chia seeds lah Fiza.

Apa yang buat Fiza teruja nak cuba sebab katanya Chia seeds memberikan nutrisi yang sangat
membantu dalam proses kurus
. Bukan untuk kurus semata-mata tapi dalam masa yang sama
menjaga kesihatan
. Sangat sesuai untuk mereka yang tengah diet dan melakukan work out tu sebab chia seeds juga membantu mengawal nafsu makan. Chia seeds dikatakan makanan paling sihat di dunia yang memberikan manfaat pada otak dan tubuh badan. Tak hairanlah ramai yang dah mula ber chia seeds untuk amalkan pemakanan yang sihat dan menjaga kesihatan.

Setakat ni Fiza baru cuba taburkan chia seeds dalam oats. Walaupun chia seeds takde rasa tapi suka sangat mengunyah chia seeds ni. Sebelum ni memang suka mengunyah biji selasih dalam minuman. Tapi yang biji selasih tu berbeza dengan chia seeds ni walaupun rupa kedua dua bijirin ni nampak sama. Khasiatnya juga berbeza tapi yang penting chia seeds ni mempunyai kelebihan khasiat yang pelbagai dan disebabkan itu dilabelkan sebagai
superfood
.

Khasiat Chia Seeds

1. Chia seeds membekalkan nutrisi yang sangat banyak walaupun kandungan kalorinya sangat sedikit.

2. Chia seeds kaya dengan antioksidan

3. Hampir semua karborhidrat dalam chia seed adalah serat (fiber)

4. Ia sumber protein berkualiti tinggi

5. Kandungan protein dan serat yang tinggi boleh memudahkan proses penurunan berat badan.

6. Kandungan omega3 fatty acid yang tinggi

7. Chia seeds membantu mengelakkan penyakit jantung dan diabetes

8. Ia mangandungi semua nutrisi yang penting untuk tulang

9. Ia terbukti berkesan dan  membantu mengurangkan simptom diabetes.

10. Ia membantu menambahkan ketahanan semasa bersuka atau aktiviti lasak.

11. Chia seed amat mudah untuk di amalkan.

Kredit information:
Slimmtreats

Banyak betul khasiat chia seeds ni rupanya. Lepas ni kena amalkan selalu supaya dapat mengurangkan kilogram yang tak surut-surut ni. Tengah mencari menu-menu yang ada untuk campurkan chia seeds ni selain di masukkan dalam minuman. Nak makan pun mudah je, taburkan je dalam makanan dah boleh makan dah. Boleh
campurkan dalam hidangan bijiran yang lain, kek, puding, salad, pancake, jem, cookies, brownies, roti dan pelbagai jenis minuman
.
 Siapa ada resepi tu bolehlah kongsikan dalam kotak komen.

Inilah rupa chia seeds. Dia tak kembang macam biji selasih(basil). Dia akan mengembang dalam perut menjadikan perut penuh dan rasa kenyang. Faham tak konsep chia seeds ni. Macam tu lah kaedahnya. Sedap tau kunyah kunyah chia seeds ni. Bertambah selera makan hidangan bijiran dengan adanya chia seeds ni. Disebabkan khasiat chia seeds yang banyak, jadi jangan pertikaikan kenapa harganya agak mahal sikit.

Korang nak cuba chia seeds ni juga, boleh dapatkan dengan harga
RM20 untuk 200gram chia seed, 100% natural dan halal.

Website:

www.slimmtreats.com

Fanpage:

www.facebook.com/slimmtreats

Jom Ber chia chia chia seeds! Kalau ada perubahan yang baik, harus teruskan amalkan chia seeds ni.


Kegunaan Listerine Selain Untuk Berkumur

Morning semua! Dah sarapan ke belum? Confirm lah sudah kan. Biasanya lepas makan Fiza akan gosok gigi lagi walaupun dah gosok gigi masa mandi pagi. Sejak gigi selalu sakit, lepas makan kurang selesa kalau tak gosok gigi. Baguslah gosok gigi selepas makan, takdelah sisa makanan melekat kat celah gigi. Selepas gosok gigi mesti kumur dengan listerine. Listerine memang sentiasa ada. Rasa kurang segar kalau berkumur dengan air sahaja.

Tahu tak korang yang
 Listerine juga boleh digunakan untuk tujuan lain selain berkumur
. Ini apa yang Fiza baca dari apa yang dikongsikan di facebook. Mungkin korang yang mempunyai masalah berikut boleh gunakan listerine untuk tujuan yang berikut.

Kredit image : google

1. Menghilangkan bau busuk pada ketiak

Tuangkan sedikit Listerine ke atas bebola kapas atau kain putih dan sental ketiak korang. Listerine akan menghilangkan bau yang kurang wangi korang tu dan memberikan bau yang lebih segar. Barulah sentiasa wangi gitu.

2. Menghilangkan gatal-gatal akibat gigitan serangga

Sapukan sedikit Listerine pada kawasan yang terkena gigitan serangga seperti semut atau nyamuk. Ia akan membantu melegakan gatal-gatal dan mengelakkan kesan gigitan tadi daripada menjadi lebam.

3. Membasmi kuman di mangkuk tandas

Listerine bukan hanya boleh basmi kuman di dalam mulut, tetapi juga di mangkuk tandas. Tuangkan sedikit Listerine dan sental mangkuk tandas tadi dengan berus. Kuman mati, mangkuk tandas korang pun berbau wangi.

4. Membantu hilangkan kelemumur

Basahkan rambut dengan sedikit air, kemudian tuangkan Listerine secukup rasa ke atasnya. Urut dan usap Listerine tu ke seluruh bahagian rambut hingga terasa kedinginannya. Kemudian, balut kepala dengan kain tuala selama 20 minit. Selepas itu, bilas kembali rambut korang. Lebih jimat daripada korang bayar treatment for scalp kat salun. Mesti ramai yang akan mencuba ni.

5. Menghilangkan kutu di bulu haiwan

Ramai penggemar kucing yang mengalami masalah kutu di bulu haiwan peliharaan mereka. Boleh campurkan Listerine dengan air dan spray ke bulu kucing tersebut. Selain itu, boleh juga dicampurkan dengan syampu mandian untuk digunakan ketika memandikan kucing tersebut. Confirm bertempiaran lari kutu tu nanti mengalahkan Usain Bolt.

6. Membersihkan muka yang berjerawat

Jika korang dah beli macam-macam pencuci muka mahal tetapi jerawat masih tak hilang-hilang, korang boleh cuba gunakan Listerine pula. Sapukan sedikit ke seluruh muka setiap pagi dan malam. Jerawat-jerawat degil tu akan mengecut dan hilang.

7. Membasmi kuman di berus gigi

Korang selalu berus gigi untuk hilangkan kekotoran dan kuman di gigi, tapi bagaimana kalau berus yang korang gunakan tu pula berkuman? Tuangkan sedikit Listerine ke dalam gelas dan rendamkan berus gigi korang tadi selama 2-3 jam untuk mematikan segala kuman tu. Barulah korang boleh gunakan tanpa was-was.

8. Membersihkan skrin tv atau monitor computer

Spray sedikit Listerine ke atas kain dan sapukan ke atas skrin TV atau monitor komputer korang. Dijamin segala habuk dan kesan cap jari akan hilang sekelip mata. CSI Las Vegas pun takkan berjaya sabitkan korang dengan sebarang kes.

9. Menghilangkan bau busuk di dalam tong sampah

Jika korang memang malas nak basuh tong sampah di rumah tu dan korang tak suka bau sampah yang busuk, ambil kain yang tidak di pakai dan rendam dengan sedikit Listerine. Kemudian tutupkan tong tersebut dengan meletakkan kain tadi di atasnya. Listerine tadi akan menyerap bau tersebut.

10. Melegakan masalah kaki

Tuangkan Listerine ke dalam besen dan campurkan sedikit air dan cuka putih. Rendamkan kaki korang selama 30 minit ke dalam besen tersebut. Segala kulat dan kuman yang menyebabkan kaki korang berbau busuk dan bercagu tu akan hilang. Kulit kaki pun akan lebih cantik dan sihat.

Sejauh mana keberkesanan kegunaan Listerine untuk tujuan yang lain tu, korang kena cuba sendiri lah ye. Agak-agak macam memudaratkan sila jangan cuba sebab setiap orang berbeza.

Kredit : Shairy Hanapiah


Kopi Panas Atau Sejuk

S
elamat pagi dan selamat bercuti kepada warga negeri yang bercuti. Ada yang tak bercuti tu macam biasa bertabahlah bekerja di saat orang lain cuti. Hari ni confirm bersesak jugalah walaupun cuti. Ramai yang ambil peluang untuk berjalan sakan juga kan. Apa plan korang cuti sehari ni? Ada yang dok rumah je berehat dan ada juga yang rajin keluar.

Fiza pulak hari ni tak kemana pun. Bila masa cuti, macam biasalah teman husband buat kerja. Kerja Fiza ni 24/7. Masa rehat tu tak tahu bila. Sebab tu bila dah penat dengan segala macam benda, Fiza ambil masa rehat lama sikit. Balas dendam!

Pagi-pagi biasanya korang breakfast apa? Maksud Fiza air yang biasa korang minum masa breakfast? Ada orang suka minum air kosong je. Baguslah kalau Fiza ada tekak macam tu nak minum air kosong je. Tapi tak! Tekak ni suka minum air kopi je. Pencinta kopilah katakan. Sehari tanpa kopi macam tak best je. Tapi kalau takde kopi, wajib minum minuman panas macam air milo ke teh o ke susu ke.

Lagi satu kalau minum kopi
Fiza lebih suka yang panas
. Barulah rasa nikmat kopi tu. Husband pulak suka minum yang sejuk. Tapi kalau kopi sejuk Fiza suka Kopi Tarik Wonda ni. Memang sedap! Setakat ni takde jumpa kopi dalam tin yang sedap! Lagi sedap diminum sejuk-sejuk. Tapi kalau hujan lagi syok minum kopi panas kan. So, ikut keadaan la gitu.

Kalau ikut husband, mesti ada dua minuman ni atas meja. Kopi panas dan kopi sejuk. Air kopi panas vending machine je. Dulu 60 sen sekarang dah RM1 tu. Semua benda pun nak naik harga. =__='


Label Tag Terima Kasih Tema Rustic

Fuhh..lagi beberapa hari tak sampai sebulan lagi majlis kenduri kahwin sebelah lelaki adik ipar Fiza. Kerja Fiza menyiapkan dekorasi door gift hampir siap.
Packing Kraft paper pouch stand
 dah beli. Label tag dah siap design, print dan potong. Cuma tinggal masukkan cookies dan lekatkan label tag je nanti.

Macam biasa Fiza lebih suka DIY je mana yang termampu nak buat. Untuk door gift cuma 700pcs je sebab sebelah lelaki jemputan untuk kenduri doa selamat je. Tak buat majlis besar pun. Simple-simple je family mertua buat majlis. Jadi, sedang elok lah DIY mana yang perlu. Setakat design label tag takde masalah pun. Nak potong pun encik suami ada membantu. Kerja pun cepat siap.

Design label tag terima kasih
 pun simple je tapi comel. Comel kan?
Tema rustic
 sebab nak dipadankan dengan kraft paper stand pouch tu. Baru nampak sesuai gitu. Alhamdulillah siap kerja Fiza untuk label tag terima kasih ni.

Pada mulanya cadang nak ikatkan tali guni tu pada label tag terima kasih ni dan tebuk lubang ikatkan pada packing stand pouch tapi macam tak menarik pulak kalau buat lubang pada packing tu. Macam nak terus stapler je. Kalau dah stapler je baik tak perlu membazir gunakan tali guni tu. Terus je stapler label tag pada packing. Lagi senang dan jimat. Memandangkan orang akan buang je nanti better terus stapler je kan. Janji ada tag ikhlas terima kasih sudi datang majlis tu. Jarang benar ada yang simpan tag label terima kasih tu melainkan bakal pengantin yang bakal berkahwin tu. Nak simpan buat contoh akan datang.

Lepas ni bergotong royong masukkan cookies dalam packing kraft paper stand pouch ni pulak. Lepas tu kena seal sikit supaya lebih kedap udara. Ye lah kan, nak letak cookies takut lemau pulak walaupun dah ada ziplock. Kira double protection la untuk elakkan cookies lemau. Mesti nak tetamu rasa cookies yang rangup dan sedap.


Menu-Menu Chia Seeds

Semenjak ada stok chia seeds hadiah daripada Slimm Treats anjuran giveaway kak Diana Rashid ni, kemain seronok nak cuba macam-macam menu yang boleh di letakkan chia seeds. Habis semua menu nak ditabur chia seeds. Apa yang membuatkan Fiza suka tabur chia seeds dalam setiap menu sebab suka mengunyah chia seeds tu.

Kalau korang suka minum air sirap selasih, suka kunyah-kunyah gigit-gigit selasih tu. Gerenti korang lebih suka kunyah-kunyah selasih ni sebab dia tak kembang macam selasih. Lagipun
chia seeds lebih berkhasiat
 dan boleh dimasukkan dalam pelbagai menu makanan dan minuman. Kalau selasih biasanya kita nampak dalam minuman atau beberapa menu makanan sahaja dan biasanya kita nampak air sirap selasih masa musim bulan puasa je untuk menyejukkan badan.

Chia seeds sekarang trending untuk mereka yang sedang mengamalkan diet sebab chia seeds membantu dalam proses detox. Nak kurus, nak diet, nak detok dan nak sihat, sila amalkan pemakanan dengan chia seeds. Walaupun chia seed takde rasa tapi khasiatnya sangat bagus. Setakat Fiza makan beberapa hari ni sangat membantu dalam proses detox. Hari-hari membuang!

Sebenarnya chia seeds korang boleh pelbagaikan cara penggunaannya. Macam Fiza, Fiza suka tabur je. Suka makan yang crunchy dalam makanan. Ada orang suka masukkan dalam puding, dalam kek, dalam muffin, brownies, cookies dan sebagainya. Tapi Fiza suka taburkan dalam menu simple-simple je.

Antaranya Fiza suka tabur chia seeds dalam buah-buahan potong sebagai snack. Selain tabur chia seeds, Fiza letakkan madu sikit supaya rasa manis tu dapt hilangkan sikit rasa masam buah apple. Bila gabungkan potongan buah apple, madu dan chia seeds  ni rasa macam makan buah kiwi. Tapi isi kiwi versi keras gitu. Serioulsy sangat sedap mengunyah. Dahlah apple hijau rangup, tambah pulak kerangupan chia seeds berserta masam manis. Tambah seronok makan. Kira makanan sihat juga ni kan letak madu menggantikan gula.

Selain masakan sendiri, Fiza suka juga tabur chia seeds dalam makanan yang dibeli jika sesuai untuk ditaburkan lah. Contohnya Fiza beli sushi ni dan Fiza tabur chia seeds ni nak bagi lagi sihat dan lebih berselera makan.

Kalau korang goreng telur pun, korang boleh taburkan chia seeds atas telur goreng. Tapi makanan bergoreng kurang sihat kan. Kalau nak cuba rasa boleh je makan tapi jangan selalu. Kalau nak lebih sihat boleh gantikan telur goreng kepada telur rebus separuh masak dan taburkan chia seeds. Pun boleh.

Ataupun korang boleh taburkan chia seeds dalam sandwich korang. eh, tak nampak chia seeds. Chia seeds kat dalam timbunan sayur-sayuran ni. Fiza memang suka makan sayur. Sandwich sayur terlampau namanya ni.

Fiza mencari-cari lagi menu yang boleh dan sedap ditabur chia seeds. Siapa ada menu chia seeds, boleh share dalam kotak komen ye. Terima kasih 😉


Painting Potret Gambar Penuh

Selamat pagi ahad! Semalam blog sunyi tak berupdate sebarang entri. Tak sempat kot nak schedule entri blog sejak akhir-akhir ni. Mana pergi entah semangat yang berkobar-kobar nak rajin update entri tu. Inilah jadinya bila mood dah mereput takde idea. Kesian kat diri sendiri.

Mereput hadap desktop menyiapkan kerja design yang tengah beratur menunggu giliran. Target sebelum cuti panjang sikit nak menyiapkan kerja-kerja design yang ada. Kalau perasan, agak lama juga Fiza tak buat painting potret kan. Sebab takde tempahan. Jadi, takde la buat. Kalau buat suka-suka pun bila ada masa terluang je. Kena tengok mood juga. Kalau takde mood, confirm buat kerja separuh jalan. Lepas tu nak siapkan entah bila. Teruk betul perangai kan. Tapi itulah hakikatnya kerja macam Fiza.

Pertama kali Fiza ambil
tempahan painting potret untuk gambar penuh
. Fuhhh..sangat-sangat mencabar. Ambil masa 2 hari Fiza menyiapkan gambar penuh ni. Biasanya Fiza akan ambil painting potret dari kepala sampai ke bahu je. Disebabkan client nak gambar penuh, so dengan kesabaran dan kegigihan yang ada Fiza berjaya siapkan painting potret ni. Alhamdulillah...berjaya siapkan dengan sempurna.

Untuk painting poteret gambar penuh ni Fiza buat layer by layer baru nampak kesan painting tu. Kalau tak, memang nampak macam biasa je sebab gambar besar kurang nampak kesan painting nya. Kena zoom in kalau nak tengok kesan painting tu. Apapun bangga dengan diri sendiri sebab berjaya siapkan kerja yang mencabar ni. Jenuh juga nak zoom in zoom out setiap bahagian tu untuk nampak lebih details.

Sebab tu kalau nak buat painting potret, Fiza sarankan client bagi gambar yang jelas dan high pixel supaya hasilnya nampak cantik juga. Kalau bagi gambar blur, nanti tak cantik buat rugi je bayar kan. Jadi, untuk kepuasan client Fiza amat menitik beratkan soal gambar yang jelas dan terbaik. Client puas hati dan kerja Fiza pun lagi mudah. Yelah, lama menghadap gambar yang tak jelas boleh buat mata sakit nak focus pada line setiap bahagian dalam gambar. Apepun terima kasih atas kepercayaan yang diberikan. Lega dah siap kerja yang agak tough ni.


Pau Cendawan Viral Kemek

P
au cendawan ni dah lama viral tapi Fiza baru ada rezeki nak merasa pau cendawan yang viral teruk suatu ketika dulu. Sejak viral beratur panjang semata-mata nak beli pau cendawan kat Bazaar Ramadhan tu, terus namanya jadi
pau cendawan viral
. Lekat terus nama tu sampai sekarang. Hebat betul kuasa viral.

Disebabkan dah viral kat satu tempat tu, peluang warga negeri yang lain nak merasa tu memang di tahap yang tak payah berharaplah kan. Dengan tu, viral pulak
resepi pau cendawan viral
. Dah ramai yang pandai buat, lepas tu berniaga pau cendawan viral frozen. Dapatlah yang lain merasa. Dah ada yang frozen pun Fiza tak beli-beli. Ikutkan rasa hati memang nak beli tapi bila difikirkan faktor jauh untuk delivery makanan baik lupakan dulu keinginan tu.

Kebetulan baru-baru ni dalam perjalanan ke Bangi nak singgah beli kuih kononnya. Nampak pulak pau cendawan viral ni di jual di tepi jalan. Husband pun singgahlah beli. Fiza pesan beli satu je sebab nak rasa je memandangkan harga pau cendawan ni bukan harga biasa-biasa. Harga dia terlebih biasa, maksudnya mahal sedikitlah. RM3.50 untuk sebiji pau.

Mengikut dari pemahaman Fiza inti pau cendawan ni macam sos carbonara dan ada cendawan gitu. Betul tak yang Fiza faham? Itu yang buat teruja nak rasa sebab suka dengan rasa carbonara tu. Sampai je pau cendawan di tangan, masih panas lagi. Memang sedap makan pau panas. Tapi sayang
pau cendawan ni kemek
. Tak gebu macam pau lain walaupun masih panas keluar dari pengukus.

Kemek pun kemeklah janji ada makanan untuk mengisi perut yang tengah lapar. Gigitan pertama "Eh, mana intinya?" Dapat agak dah intinya tak banyak mana. Lupa nak ambil gambar masa ni sebab dah lapar punya pasal kan. Ngap je la walaupun hanya dapat makan inti bila dah gigit sampai tengah. Kuah sos pun macam tak berapa nak ada. Isi cendawan satu pun takde! Yang ada cebisan daging ayam yang macam takde rasa. Merajuk terus dengan pau cendawan ni.

Nama je pau cendawan, cendawan pun takdak! Husband pulak terbeli dua, bajet macam sedap lah kan. Rasa rugi betul beli dua tu. Takpelah, dah rezeki penjual. Anggap je gitu. Susah nak jumpa peniaga yang betul-betul berniaga untuk memuaskan tekak pelanggan. Yang berniaga tahu untung je la. Tak semua tapi kebanyakkannya macam tu yang kita jumpa kan. Sabar je la. Disebabkan faktor barang naik harga, ini jugalah jadinya.

Rezeki Fiza lah dapat merasa pau cendawan kemek dan boleh diberi nama pau ayam je. Lokasi kat mana pun dah lupa sebab sekadar singgah nak beli je.  Jadi fobia pulak nak rasa pau cendawan lepas ni. Takut terkena tipu lagi =__='


Perbezaan NYX SMLC dan Jordana Sweet Cream Matte

Berderet pula entri cerita pasal lipstick je. Ini namanya terlampau excited nak cerita pasal lipstick sebab dah jumpa lipstick yang superb best. Dalam entri sebelum ni Fiza banyak update tentang matte Lipstick NYX yang ramai sukakan shades dari NYX Soft Matte Lip Cream tu berbanding shades butter dan lain-lain. Mungkin dah berkurang trend zaman bibir berkilat gitu sebab tu dah makin banyak produk dan jenama mengeluarkan matte lipstick.

Setakat yang Fiza pernah cuba NYX SMLC, Colour Pop, Kiss Proof dan terbaru Jordana Sweet Cream Matte. Dah paling terbaik pada Fiza adalah Jordana sweet cream matte! Sangat-sangat best dan superb matte walaupun selama ni Fiza dok setia dengan NYX SMLC tapi bila dah jumpa yang best of courselah akan beralih kepada yang lagi best.

Perbezaan NYX (SMLC) Soft Matte Lip Cream dan Jordana (SCM) Sweet Cream Matte

NYX SMLC

Bau
: wangi

Tekstur
: Cream yang mudah di oles rata pada bibir, agak nampak glossy pada sapuan pertama tapi selepas kering baru akan nampak warna sebenar dan baru nampak kesan matte. Tahan lama dan mudah ditanggalkan.

Kemasan
 : Tidak comot dan kurang melekat pada gelas/straw

Kandungan
: 0.27 fl.oz/ 8mL

Ketahanan
 : 18 bulan selepas dibuka

Harga
 : RM35

Jordana SCM

Bau
 : Manis (nama pun dah sweet, tentulah manis)

Tekstur
: Cream yang mudah di oles pada bibir, tak nampak glossy pada sapuan pertama dan cepat kering untuk berikan kesan matte yang superb matte. Tekstur yang ringan, pemakaian lipstick yang sedikit tebal pun tak terasa seperti pakai lipstick. Agak susah nak tanggalkan, perlu menggunakan make up remover untuk tanggalkan kesan lipstick sepenuhnya.

Kemasan
 : Tidak comot dan tidak melekat pada gelas/straw.

Kandungan
 : 0.11 oz/3g

Ketahanan
 : 12 bulan selepas dibuka

Harga
 : RM35

Korang boleh tengok dan nilaikan sendiri kesan matte kedua-dua lipstick ni. Dah tentulah Jordana Sweet Cream Matte menang tapi NYX SMLC tetap best juga sebab banyak warna yang cantik-cantik. Tapi pastikan beli yang original ye untuk dapatkan kesan yang best ni. Kalau beli yang fake, jangan tanya kenapa tak best.

Beli Lipstick NYX |JORDANA | SLEEK | MILANI

instagram :
@nyxbeautycosmetic

Lepas ni ada bajet lebih nak cuba SLEEK dan MILANI. SLEEK dan MILANI ni agak mahal sikit, SLEEK RM45 dan MILANI RM55. Kenalah menabung dulu ye.


Pouch Comel Exclusive Dari Blogger Mya Farisha

Selepas lama tak menang mana-mana contest, akhirnya ada rezeki juga menjadi salah seorang pemenang
new year giveaway by MF
. Alhamdulillah. Permulaan yang baik ni untuk lebih rajin sertai contest ataupun giveaway lepas ni. Mana tahu kerajinan dan usaha membuahkan hasil. Menang atau tidak tu rezeki masing-masing. Kalau takde rezeki, maksudnya ada lah rezeki lain untuk kita.

Jangan nak cepat give up atau salahkan penganjur contest/giveaway walaupun ada kadang-kadang tu nampak tak adil dalam pemilihan pemenang, anggap je bukan rezeki kita.  Dari pengalaman Fiza sendiri, memang banyak sertai contest tapi jumlah kalah tu lebih banyak dari menang. Kecewa tu memanglah tapi masih sertai jugak kalau ada contest/giveaway yang mana mampu nak buat dan sempat. Ala, bukan berbayar pun kan. Kalau menang tu kira rezeki kita lah.

Sebenarnya teruja dapat
hadiah pouch comel exclusive dari blogger Mya Farisha
 ni. Siap ada handwriting bertulis azhafizah.com. Itu yang buat teruja lebih. Cantik tulisan blogger Mya Farisha ni. Nampak sangat orangnya kreatif dan tulisan cantik. Puji ikhlas ni ye bukan puji bodek.

Dengan adanya pouch comel ni boleh buat barang make up untuk travel. Walaupun dah ada pouch make up, dah ada yang baru ni boleh asingkan mana yang patut. Kalau nak gunakan untuk bekas pencil macam tak sesuai dah untuk Fiza. Fiza bukan study lagi pun kan. Jadi, kita gunakan untuk tujuan yang lain pun boleh.

Bukan setakat comel tapi limited edition dan juga ada value dari hasil jahitan tangan ni. Dok belek-belek pouch ni baru perasan jahitan tangan rupanya, termasuklah jahitan zip tu. Wahh..seronoknya kalau pandai menjahit ni, macam-macam boleh buat. Itu kalau rajinlah. Sedangkan mesin jahit ada pun jarang nak rajin menjahit, inikan jahit guna tangan je. Nampak sangat kena tunggu rajin datang baru menjadi kerja dan nampak hasilnya. Kann... Apapun Terima kasih blogger Mya Farisha untuk hadiah yang istimewa ni. Super duper happy dengan hadiah pouch comel ni. Semoga murah rezeki awak. Aamin...


Resepi Kuew Teow Goreng Mudah dan Sedap

Selamat pagi! Dah sarapan ke semua? Kalau belum dan takde idea tu, apakata cuba
resepi kuew teow goreng yang mudah dan sedap
 ni. Kalau korang dah pandai masak tu, sila abaikan resepi ni. Dulu, Fiza tak pernah pandai pun masak kuew teow ni sebab tu jarang sangat masak kuew teow. Pernah cuba masak tapi tak sesedap yang masak sekarang. Betul bak kata pepatah"pratice make perfect".

Bila dah pandai masak kuew teow sedap. Sedap ke? Hari -hari menu kuew teow je. Encik suami pun tak pernah jemu. Fiza pulak naik jemu nak makan. Bukan setakat makan, nak masak pun dah naik bosan.

Nak dijadikan cerita, sebelum ni Fiza masak kuew teow macam masak mee goreng tu. Tapi selepas tengok video masak kuew teow goreng yang mudah, terus Fiza cuba dan berjaya menyedapkan masakan sendiri. Yeay! Punyalah suka sebab dah pandai masak kuew teow goreng yang sedap sampai sejak dari tu nak masak kuew teow goreng je.

Dah tahu cara masak kuew teow goreng yang sebenar, memang pratis masak cara tu je la untuk masak kuew teow goreng. Lepas dah tahu, baru perasan yang masak kuew teow tak perlu nak berkuah sangat macam masak mee goreng tu. Cara masak macam mana? Okay, Fiza kongsikan
resepi kuew teow goreng secara ringkas
 je.

Bahan-bahan

Kuew teow (biasa Fiza guna 1/2 bungkus je)

2 ulas Bawang putih

2 sudu besar minyak masak

2 sudu besar cili kisar

garam secukup rasa

1 biji telur

Kucai

Kicap

Untuk bahan tambahan tu boleh letak sotong, udang, fishball, fishcakes, kobis, taugeh dan lain-lain

Cara-cara

1. Panaskan minyak

2. Tumis bawang putih dan bila dah naik bau masukkan cili kisar dan biarkan garing sikit.

3. Masukkan bahan basah seperti udang, sotong, fishball dan lain-lain jika ada

4. Tunggu masak kemudian masukkan kucai atau sayur lain yang ada.

5. Masukkan garam, kacau dan pecahkan telur

6. Masukkan kuew teow dan kicap secukup rasa.

7. Kacau-kacau dan siap!

Kalau korang suka taugeh macam Fiza, biasanya Fiza masukkan akhir sekali sebab suka taugeh rangup-rangup. Jangan sesekali tambah air ye nanti berkuah tak sedap. Kalau berkuah tu dah jadi char kuew teow tapi char kuew teow cara masaknya lain, kena ada
pes char kuew teow
. Kalau tak berjaya lagi, pandai-pandai lah tengok video masak kat youtube tu. Lepas tu jangan malas nak mencuba. Tak cuba, tak jadi. Ye tak?


Rupa Sebenar Nasi Goreng USA

Dan bila  hujan bila tengok gambar makanan terus jadi lapar kan. Padahal baru je lunch. Dah kenapa nak tahu sangat tentang
 rupa sebenar Nasi Goreng USA
ni? Bukan ape, kadang-kadang keliru dengan identiti Nasi Goreng USA ni.

Dulu, ingatkan nasi goreng USA datang dari USA. Tapi tak! Salah sama sekali ye. Kalau tak silap, Fiza pernah terbaca yang nasi goreng USA ni adalah singkatan daripada Udang, Sotong dan Ayam (USA). Untuk kepastian tu, Fiza pun baca kat wikipedia. Ye, memang betul fakta tu.

Nasi goreng USA
 ialah salah satu masakan Malaysia yang terkenal dan mudah didapati di warung-warung dan restoran Melayu yang menjual secara à la carte. Nasi goreng ayam adalah salah satu jenis variasi atau kepelbagaian menu nasi goreng yang boleh didapati di Malaysia.

Nasi goreng USA singkatan kepada Nasi goreng udang, sotong dan ayam
. Penggunaan "USA" adalah merujuk kepada bahan yang digunakan iaitu udang, sotong dan ayam. Walaupun penggunaan USA, makanan ini tidak mempunyai asal usul dari negara USA.

Walau bagaimanapun, ramai tukang masak yang menyalah tafsir USA itu sehingga memperkenalkan nasi goreng tersendiri iaitu nasi goreng, sedikit lauk (sama ada ayam, atau daging) dengan telur goreng.-
Kredit :
wikipedia

Okay, dah faham dah kan kenapa namanya Nasi goreng USA. Nasi goreng USA ni favourite encik suami. Kalau pergi makan kat kedai mesti order nasi goreng USA je. Setakat yang Fiza nampak, nasi goreng USA yang di order berlaukkan daging merah je.

Tak pernah lagi jumpa lauk udang, sotong dan ayam tu. Betullah seperti yang dikatakan tu, ramai tukang masak memasak ikut cara sendiri je yang kebiasaannya Fiza nampak lauk daging merah je. Padahal encik suami bukan penggemar daging pun tapi kalau lauk daging merah nasi goreng USA ni kemain suka lagi. Sedap katanya! Mungkin sebab daging dipotong nipis dan lembut tu. Kalau dapat daging yang lembut lah. Kalau dapat daging yang liat ada berlemak tu memang boleh putus selera makan. Nampaknya kalau nak makan nasi goreng USA yang ada udang, sotong dan ayam tu kena masak sendiri lah kot baru jumpa. Kann...


Sandwich Telur Goreng

Dan bila malam perut buat hal 'lapar' dan di saat itu juga otak ni berfikir apa benda yang boleh di masak dengan cepat dalam masa yang sama makanan tersebut mengenyangkan. Satu cabaran kalau perut lapar tengah malam kan. Padahal tadi bukan tak makan malam pun. Makan je! Tapi itulah, bila perut mengada lebih mintak makanan kena layan juga. Nanti tak pasal lapar teruk lansung tak boleh tidur. Itu kalau Fiza lah, kalau korang maybe dengan cara tidur boleh lupakan perut yang lapar tu.

Kalau korang rasa malas nak masak dan nak makan cepat. Yelah, perut lapar boleh gigil satu badan tahan lapar tau. Memang tak boleh tunggu lama. Fikir punya fikir, buat je
sandwich telur goreng
 yang mudah dan simple. Nak menyediakan pun tak susah mana cuma kalau susah dan malas sikit pun bab goreng telur tu.

Biasanya kalau lapar dan ada roti kosong Fiza lebih suka buat sandwich telur goreng je. Nak buat sandwich telur tu lambat pulak nak merebus dan nak melenyek telur. Jadi buat menu yang ringkas dan cepat untuk di makan. Nak lagi sedap
goreng telur biar rangup sikit tepi tu dan telur kuning tu tak overcook
sangat. Baru meleleh telur kuning tu.
Tabur garam sikit dan black pepper
ala-ala
Salt Bae
. Baru lah sedap Telur goreng dipadankan dengan roti dan sayuran berserta sos cili dan mayonis.

Sayur tu kalau ada
salad dan tomato
pun dah mencukupi. Dapat sayur yang segar yang segar memang sedap di makan. Untuk kesedapan lebih, gunakan
mayonis sos salad coleslaw
 tu baru sedap! Satu sandwich 2 keping roti ni pun dah cukup kenyang untuk mengisi perut yang lapar.

Menu sandwich telur goreng boleh dijadikan menu sarapan pagi sebab cepat dan mudah nak sediakan. Susunan bahan-bahan dalam sandwich tu ikut suka hati korang je la ye. Janji ada rasa dan sedap. Tapi pastikan atas roti paling bawah tu letak daun salad dulu. kalau letak sos atau mayonis dulu habis lembik la roti sandwich korang tu. Ala, macam tak biasa buat sandwich pulak kan.


Tanggal 7 Februari

Morning! Alhamdulillah..Terima kasih Allah untuk pinjaman nyawa ke sekian tahunnya menikmati pertambahan umur hari ni 7 Februari. Makin bertambah umur, tapi nampak sweet 17 kan? Iye kan aje la, bagi peluang lah perasan muda untuk hari ni. Hehehe...

Tanggal 7 Februari
, sama hari lahir dengan adik ipar. Tapi tak pernah nak celebrate sama. Macam biasalah kek untuk dia biasanya beli selepas birthday masa balik kampung. Dapatlah merasa kek ramai-ramai. Untuk Fiza, macam biasalah celebrate simple je dengan husband.

Ya Allah, panjangkan umur kami, sihatkan badan kami, terangi hati kami, tetapkan iman kami, baikkan amalan kami, luaskan rezeki kami, dekatkan kami pada kebaikan, dan jauhkan kami dari kejahatan, kabulkan segala keperluan kami, baik dalam agama, dunia, mahupun akhirat. Sesungguhnya Kau adalah Dzat Yang Maha Kuasa atas segala sesuatu.

Ya Allah kami memohon kepadaMu, keselamatan di dalam agama, kesejahteraan pada tubuh, penambahan ilmu, keberkatan rezeki, taubat sebelum mati, rahmat di waktu mati, dan keampunan setelah mati.

Aaminn...

Terima kasih untuk semua yang mendoakan yang baik-baik. Semoga yang baik-baik sahaja untuk hari-hari yang mendatang. Aaminn..

Sayang semua ketat-ketat padat-padat. Muaahhh...


Tea Time Dengan Churros

Perasan tak hari ni Fiza cerita pasal makanan dan minuman je. Inilah akibatnya kalau idea dah kontang. Korang juga yang jadi mangsa Fiza terpaksa telan air liur tengok gambar-gambar makanan yang ada. Ampun! Ini dah malam pun dok cerita pasal minum petang. Throwback je la mana yang ada gambar tu. Janji blog tak cuti hari ni.

Agak lama betul tak makan churros. Pertama kali makan pun
buat churros sendiri
 je. Belum rasa yang beli lagi. Kebetulan masa beli pau cendawan viral tu sebelah tu ada kedai jual churros, husband pun beli churros sekali. Mintak beli 1 bungkus je, tapi husband beli 2 bungkus pulak dip caramel dan coklat. Suka suruh isteri dia makan banyak tau! Alhamdulillah...Orang kata, rezeki jangan ditolak.

Okay juga beli lebih sebab kalau lapar, ade juga makanan yang nak di makan nanti.  Bila dah makan yang churros beli ni rasa berbeza sungguh dengan yang buat sendiri. Rasa tu dah sama cuma kerangupan churros tu jauh beza. Yang Fiza buat rangup selepas goreng. Kalau dah sejuk memang tak rangup dah lah. Tapi yang beli ni lambat makan pun masih rangup. Apakah petua dia agaknya ye? Yang pandai menchurros meh la komen sikit petua rangup tu.

Dip karamel dia memang pekat likat. Tak kedekut la. Kira cukup untuk dip 5 batang churros size S ni. Satu pack ni pun dah RM5.++ untuk 5 batang churros size S. Kalau size L lagi tinggilah nilai duitnya.

Dip coklat pun sedap ya amat! Pekat dan tak manis sangat. just nice je. Kira puas hati membeli.

Lokasi di mana Fiza lupa sebab singgah kejap membeli di tepi jalan je. Kalau singgah lagi Fiza kongsi lokasi. Kalau tak kongsi tu maksudnya tak singgah-singgah le.


Tempahan Header Blog Lea Azleeya

Masih mengekalkan kaedah kalau ada masa baru ambil order baru. Kalau mampu nak buat baru boleh terima order. Kadang-kadang terpaksalah kecewa kan client dari menyeksa diri sendiri kan. Bukan menolak rezeki tapi kena ukur kemampuan diri sendiri juga. Tak nak ambil sekaligus banyak, takut tiba-tiba pengsan kat meja kalau asyik hadap komputer je. Kadang-kadang order design tak banyak mana pun rasa boleh pening mencari idea, inikan nak ambil banyak order. Mana nak cari idea, dah semua kerja kena buat sorang-sorang. Kerja sendirian berhad lah katakan.

Siapa tak sabar sila jangan tempah sebab Fiza bukan ada banyak masa nak siapkan design sekelip mata. Sila hadam dan sila faham. Kalau client yang hari-hari dok tanya bila nak siap tu, Fiza memang malas nak layan dan secara automatiknya rasa macam hilang idea kalau jumpa client macam tu. Sanggup je refund payment dari menghadap stress dengan pelbagai ragam manusia ni. Ikutkan hati ni memang tak sabar tapi dah kerana minat dan kerana mencari pendapatan, kenalah sabar banyak-banyak.

Paling seronok dapat client yang senang bekerjasama dan tak cerewet. Cerewet tu tak kisah tapi biar berpada. Alhamdulillah setakat ni ramai client yang senang di bawa berbincang dan repeat order. Salah seorangnya blogger Lea Azleeya. Ini dah kali keberapa buat tempahan pun Fiza tak pasti. Terima kasih Lea masih menggunakan perkhidmatan design dari Fiza.

Kali ni Lea
tempah design header blog untuk wajah baru blog Lea
. Design header blog yang simple sesuai dengan layout template Lea yang simple cantik tu. Fiza tambah bunga comel sebab tak nak nampak kosong sangat. Kira sesuailah tu. Fiza perasan yang sekarang trend design header blog yang simple-simple je. Semua blogger dah professional, rupa blog dan isi blog lebih matang dari yang sebelum ni. Setuju tak? Tak ramai dah tempah yang fancy-fancy design.

Untuk Full view design header blog Lea Azleeya, klik link di bawah

www.leaazleeya.com

Terima kasih Lea.


Terjatuh Cinta dengan Jordana Sweet Cream Matte Tiramisu

Yang suka make up confirm dah ada koleksi
lipstick Jordana Sweet Cream Matte
 ni. Tapi Fiza ni baru nak berkenalan dengan Jordana ni. Sajalah cuba beli Jordana memandangkan
shade tiramisu ni macam cantik
 je. Terus tergoda dengan warna tu.

Bau Manis dan Kesan Matte Terbaik

Buka je lipstick ni, bau wangi manis-manis gitu. Wow! Macam best je lipstick jordana berbanding NYX. Tiba-tiba rasa tak nak setia pada NYX SMLC. Punyalah excited nak cuba kan. Terus cuba oleskan pada bibir sikit. Wow sekali lagi! Bestnya kesan matte Jordana ni. Kalah matte NYX SMLC. Nampak macam betul-betul nak melupakan NYX SMLC.

Tidak Melekit dan Ringan

Sapuan pada bibir terus meresap dan kering gitu. Takde nak melekit bagai apatah lagi nak melekat pada gelas/straw kalau minum air. Kalau makan tu maybelah ada terhilang sikit melainkan makanan masuk mulut tak kena bibir. Gigih pulak nak makan tanpa terkena bibir kan.

Cantik je bibir bila pakai Lipstick Jordana sweet cream matte ni. Rasa ringan macam tak pakai lipstick je. Warna-warna yang ada pun cantik-cantik semua. Lepas ni confirm menambah koleksi Jordana sweet cream matte ni lagi. Dahlah bau manis, pakai pun best je. Manalah hati tak jatuh cinta kan.

Shades Jordana Sweet Cream Matte
 : Tiramisu, Creme Brulee, Rose Macaron, Strawberry Cheesecake, Pomegranate pie, Raspberry tart, Mixed Berry Souffle,  Mango Sorbet,  Cherry Cobbler dan Sweet Marsala Wine.

Fiza perasan yang Jordana sweet cream matte ni agak susah nak tanggal dari bibir. Kiranya sangat tahan lama kekal pada bibir tak perlu nak touch up sangat. Cumanya kalau korang nak ber wudhuk tu korang kena sental lebih la takut masih ada sisa lipstick pada bibir sebab jenis susah nak tanggal. Kalau guna tisu biasa pun susah nak hilang terus. Masih ada baki lipstick pada bibir. Sebaiknya gunalah make up remover lebih mudah nak hilangkan.

Lately Fiza memang suka warna nude yang agak nampak natural dan kena dengan warna kulit. Macam biasa camera depan tak bekerjasama dengan baik. warna agak tak berapa sangat tapi in real seriously jatuh cinta pakai kali pertama. Okay, kumpul duit beli Jordana Sweet Cream Matte je lepas ni. Hello Jordana. Bye Bye NYX..Eh! Tak mungkinlah nak melupakan terus NYX. Masih setia kot.

Pastikan beli yang Original

instagram :
@nyxbeautycosmetic


Tersuka dengan Shade Budapest NYX Soft Matte Lip Cream

Lama tak menambah koleksi barang make up. Yang biasa Fiza tambah koleksi lipstick je la sebab lipstick je yang kerap guna. Tanpa lipstick rasa dull je kalau keluar rumah. Fiza bukan sejenis yang suka lukis kening sebab kening jenis tebal, entah berapa banyak concealer nak kena tepek kalau nak nampak bentuk kening elok je.

Lagi satu jarang pakai eyeliner sebab leceh kalau tersalah bentuk. Dahlah nak bersiap cepat kan. Disebabkan tak pakai eyeliner, Fiza pun tak gunakan mascara sebab bulu mata pun jenis pendek. Kalau guna mascara pun, tak panjang mana kesan penggunaan mascra tu. Jadi, Fiza lupakan bahagian mata tu dan barang make up yang wajib ada dan wajib guna adalah pore eraser, BB Cream, loose powder dan lipstick je. Itu je la yang biasa Fiza guna. Sejak tersuka guna BB Cream jarang dah guna foundation. Lain orang lain kesan penggunaan produk kan. Jadi, biar guna yang lebih sesuai dengan kulit. Kalau ada banyak masa nak bersiap baru make up lebih-lebih.

Sekarang trending
lipstick jenis matte
. Terus jatuh cinta nak guna lipstick jenis matte je. Lipstick matte pertama yang Fiza guna
NYX Soft Matte Lip Cream (SMLC)-Monte Carlo
. Terus sampai sekarang setia beli NYX SMLC je. Lepas tu tambah sikit-sikit beli NYX SMLC
San Paulo
,
Copenhangen
,
T
ransylvania
,
Stockholm

dan terbaru beli
Budapest
antara
shades terbaru NYX SMLC
.

Original shades
 : Addis Ababa, Amsterdam, Antwerp, Athens, Buenos Aires, Cairo, Cannes, Copenhagen, Ibiza, Istanbul, Monte Carlo, Morocco, Prague, Sao Paulo, Stockholm, Sydney, Tokyo, Transylvania, Zurich, Abu Dhabi, London,

12 shades Terbaru
: Berlin, Budapest, Dubai, Havana, Madrid, Manila, Moscow, Paris, Rome, San Juan, Seoul, Vancouver.

Fiza suka dengan
warna shade budapest
 ni sebab warna dia ala-ala nude jugak la.
Nude brown red
gitu. Tak merah sangat, tak dull sangat. Kira just nice pada pandangan mata Fiza. Sesuai dipakai untuk sebarang event lah kot kan.

Sorry gambar camera depan tak berapa nak cantik. Warna mungkin agak lari sikit disebabkan pencahayaan. Yang penting, warna shade budapest memang cantik. Make sure beli yang original sebab dulu Fiza pernah cerita tentang yang original dan fake. Kalu korang beli yang fake, kesan matte tu tak sebagus original. Yang fake, kurang matte dan tak tahan lama sebab tu lebih murah. Biar beli yang original mahal sikit janji puas hati dengan hasilnya. Klik sini>>
Perbezaan NYX SMLC Original dan fake
.

Tak perlu Fiza nak cakap banyak lagi tentang ke'best'an NYX SMLC ni sebab Fiza dah update beberapa entri yang berkaitan. Penat nak puji dah. Apa yang penting,
NYX SMLC mudah nak apply pada bibir
sebab mempunyai
applicator 180' fleksibiliti
 untuk disesuaikan dengan jenis-jenis saiz dan bentuk bibir.
Tak comot, tak melekit dan tak mudah melekat pada gelas
 bila minum. Kalau nak solat pun
senang nak tanggalkan dengan make up remover
.

Nak beli yang original boleh beli di instagram :
@nyxbeautycosmetic


Virus Burung Ungu Hangguk Kepala Menggila di Facebook

Sejak semalam semakin tular menular
 virus burung ungu hangguk kepala
 di dinding
facebook
. Scroll scroll
burung ungu head banging
 ni juga yang muncul. Entah dari mana datangnya
trending burung ungu yang menggila di facebook
 sejak semalam sampailah ke hari ni. Yang jadi trending tu sebab
gaya burung ungu hangguk kepala laju-laju
 tu membuatkan ramai yang nak gunakan
sticker
burung tersebut.
Macam biasalah, bila sorang guna dan sorang lagi guna dan ramai lagi yang akan guna. Maka, jadilah virus tular di facebook masing-masing. Sekali nampak sticker burung ungu ni mesti korang akan dan mungkin akan terjebak nak gunakan sticker burung ungu ni. Pada Fiza, comel karakter gaya burung ungu ni. Yang belum terjebak tu maknanya tak berminat. Setiap orang ada kesukaan masing-masing.

Trash Dove

Burung ungu itu sebenarnya adalah set stiker yang bernama Dove (burung yang hentak kepala dinamakan Trash Dove) dan ia dicipta oleh pelukis dari Florida, Syd Weiler pada September dan dijadikan set stiker kepada iPhone pada Januari. Namun Trash Dove hanya mulai viral apabila ia dipopularkan oleh satu video di Thailand baru-baru ini. Bagaimanapun, video kartun burung ungu dan seekor kucing itu boleh menyebabkan sesetengah pihak tidak selesa kerana boleh dikategorikan untuk orang dewasa. Pencipta set stiker itu mengakui terkejut dengan fenomena yang tercetus dari stikernya. "Ianya bermula di Thailand, sebenarnya mereka mempunyai satu lawak mengenai burung di sana, dan ia mempunyai kaitan (dengan Trash Dove)" kata Weiler. Kenapa burung itu menjadi viral di Thailand? Menurut portal Thailand, Khao Sod, satu teori adalah perkataan burung (nok dalam Thailand), juga merupakan perkataan untuk menceritakan seseorang yang bujang tanpa harapan atau menderita kerana cinta tak berbalas. Namun, ada juga berpendapat burung itu hanya sekadar sedang melayan lagu 'Trash Metal'. Trash Dove kini bukan sahaja menjadi stiker, malah turut menjadi meme serta ikon internet.-
Kredit : Siakapkeli

Jadi, faham dah ceritanya macamana tentang burung ungu ni. Tiba-tiba pulak sticker burung ungu ni jugak yang jadi trending padahal sticker lain pun comel-comel jugak. Dalam banyak-banyak karakter gaya burung ungu, yang paling trending tu dah tentulah yang hangguk kepala tu. Gaya lain pun akan mula tular selepas ini. Mungkin?

Kredit image: siakapkeli

Setakat ni belum terjebak dan mungkin akan terjebak sama. Dah siap download, tunggu masa yang sesuai je untuk gunakan sticker trash dove ni. Selagi virus trash dove ni tak berbahaya boleh je diguna pakai.


Barangan Menarik Dalam Lazada Surpri5e Box

Seperti yang dijanjikan, saya akan buat entri susulan daripada
Unboxing Lazada Surpri5e Box
. Nah, ini entri serba ringkas tentang barangan-barangan menarik yang saya dapat.
Korang pun boleh dapatkan dengan
HARGA MURAH-MURAH sempena Ulang tahun Lazada ke-5
. Serius murah! Sebelum semua membeli belah sakan di Lazada, saya nak tunjuk sikit beberapa barangan yang mungkin juga korang berminat untuk dapatkannya juga.

Apa yang saya dapat dalam kotak Lazada Supri5e Box adalah seperti
barangan elektrik, barangan kecantikan, barangan untuk rumah, makanan dan beberapa barangan
 lain. Paling saya teruja barangan elektrik sebab sangat berguna untuk kehidupan harian saya.
Selain tu barangan kecantikan sangat-sangat diperlukan oleh kaum perempuan terutamanya surirumah yang sibuk. Tentulah nak jaga kecantikan juga. Untuk maklumat lanjut setiap barang, klik je pada setiap nama barangan tu. Saya dah memudahkan kerja korang untuk mencari di Lazada nanti.

Barangan Kecantikan dan Barangan Elektrik

1. Kinohitmitsu-Collagen 5300mg with Perilla Seed

2.
 Himalaya Herbal- Nourishing Skin Cream

3.
A6 Size Notebook Bottle Lazada

5.
Hush Puppies- Home Fragrance (Starry Night)

6.
Pensonic Personal Blender

7.
Cornell Hair Dryer

Makanan

8.
Nestum- Banana Caramel

9.
Omega Plus-Milk with oats

10.
Signature Snack- Milo Gula Melaka Cashew Granola

11.
Signature Snack- Cranberry Almond Cruncher

12.
Signature Snack- Salted Vanilla Cashew Crumble

Saya dah cuba beberapa barangan yang saya dapat, antaranya Personal Blender. Seronok guna
personal blender
 ni sebab
memudahkan kerja menyediakan minuman buah yang berkhasiat dengan cepat
 dan ada
2 tumbler
 yang comel untuk bekalan.

Selain tu, saya gunakan
home fragrance Hush Puppies
 yang
super wangi
 tu. Harum semerbak satu rumah bila bau starry nights tu merebak. Pertama kali saya gunakan home fragnance jenis ni. Bertambah aura mewangi dalam rumah.

Kalau korang berminat untuk dapatkan barangan yang saya dapat ni dengan harga murah-murah, korang boleh shopping cepat sementara masih ada
LAZADA BIRTHDAY SALE
 yang sedang berlansung.
Sale kaw-kaw sehingga 90%
dan
barangan RM1
 pun ada tau! Korang kena cepat untuk rebut peluang dapat membeli belah dengan harga murah. Bukan je jimat belanja, malah lebih berbaloi. Jom kita serbu sekarang!!!

>>>
LAZADA BIRTHDAY SALE
<<<

Happy Birthday Lazada!

Thank you Lazada!


Barangan Bayi Murah-Murah di Big Baby Fair

Selamat pagi! Berita baik untuk para ibu bapa sekalian. Memandangkan peningkatan kos sara hidup yang semakin hari semakin meninggi, kita sebagai pengguna kenalah bijak merancang perbelanjaan dengan lebih baik dalam membuat sebarang pembelian. Disebabkan itu, Lazada ingin berkongsi keceriaan bersama ibu bapa atau bakal ibu bapa sempena kempen “Big Baby Fair”
 yang telah berlangsung dari 29 March hingga 2 April ini
.

Apa yang menariknya Big Baby Fair boleh menikmati tawaran terbaik dan harga bagi pelbagai jenis produk bayi! Ye, semua barangan bayi murah-murah. Jadi, bolehlah berjimat cermat tapi berbaloi membeli.

Mereka yang membeli berpeluang
menikmati
diskaun sehingga 80% untuk pelbagai barangan termasuklah lampin,
fesyen kanak-kanak dan kelengkapan bayi
.

Antara jenama
terkemuka yang boleh dapat dengan
harga murah-murah
 sepanjang kempen “Big Baby
Fair” termasuklah
Mamypoko, Huggies, Nestle, Sweet Cherry, Pediasure, Goo.N,
Wyeth, Anakku dan Fisher Price dan banyak lagi
.
Huggies juga
menawarkan harga diskaun sehingga 43% untuk kesemua jenis lampin bayi. Menarik
kan?

Tanpa perlu bersusah payah keluar dari rumah dan bersesak, boleh membeli belah barangan bayi dengan mudah di
Lazada Malaysia. Pelanggan pula ditawarkan dengan pelbagai cara pembayaran mengikut kehendak pelanggan sendiri.
Sangat memudahkan kerja pembeli.

Bukan sahaja
pembeli akan menikmati diskaun hebat dan jualan segera daripada jenama di atas
tetapi boleh juga mengharapkan
penghantaran
percuma apabila membeli produk terpilih!

Selain itu, pembeli  juga
berpeluang untuk memenangi hadiah hebat dengan menyertai peraduan di social
media Lazada Malaysia.

Lazada Big Baby Fair Blogger Contest

Blogger-blogger Malaysia
juga berpeluang untuk memenangi Lazada Malaysia shopping voucher dengan
menyertai Lazada Big Baby Fair Blogger Contest. 6 Blogger bertuah berpeluang memenangi
voucher membeli-belah Lazda Malaysia bernilai RM500 setiap seorang. Lazada Big
Baby Fair Blogger Contest bermula pada 27 March dan akan tamat pada 2 April
2017.

Sila ke
http://www.lazada.com.my/blogger-contest/

untuk maklumat lanjut.

Jangan tunggu lama-lama nanti melepas,
inilah masanya untuk membeli-belah! Layari
“
Lazada Big Baby Fair
”
sekarang.

Rugi kalau berita gembira ni tak di sebarkan. Sila klik share dan kongsikan berita gembira ini pada semua.


Bersantai di Pantai Klebang, Melaka

K
alau datang melaka, dah tak tahu nak pergi mana dah sebab semua tempat macam dah pergi. Padahal ada je tempat-tempat baru yang menarik belum dijelajahi lagi. Mungkin di sebabkan kedatangan tak di rancang dan last mini datang Melaka, memang tak dapat nak rancang nak kemana.
Datang ke Melaka sebab menghantar anak buah daftar UiTM Bandaraya Melaka sambung ijazah. Alang-alang dah sampai Melaka tu, tak kan nak datang saja-saja je kan. Haruslah kena jalan-jalan di tempat-tempat menarik di Melaka ni.

Mulanya bercadang nak ke
Pantai Puteri
 tapi tersinggah pula di
Pantai Klebang, Melaka
. Masa sampai sini dalam waktu tengahari. Cuaca memang panas terik dan tak rasa pun pantai tempat yang sesuai untuk di singgah pada waktu panas terik ni.
Sepanjang melalui pantai Klebang, ramai pula yang duduk
bersantai di tepi Pantai Klebang
. Tak panas ke agaknya ye?

Nampak macam meriah je, macam menarik je terus berhenti singgah dan keluar menikmati angin pantai. Cuaca je panas tapi bila
angin bertiup tak rasa panas
 pun. Tak hairanlah ramai keluarga datang bawa anak-anak berkelah di sini walaupun cuaca tengah panas ni. Biasanya dah petang-petang baru ramai yang datang.

Selain aktiviti berkelah,
anak-anak boleh bersuka ria main layang-layang
 di sini. Seronok pula tengok budak-budak kecil main layang-layang sampai tak kisah dengan cuaca panas.
Sepanjang pantai ni ada
macam-macam gerai jualan makanan, minuman dan permainan
. Masa saya sampai, tak banyak lagi kedai buka. Mungkin dah petang nanti baru lagi meriah kedai buka. Kalau korang tak bawa tikar berkelah tu, boleh je duduk bersantai di tepi tembok ni.
Tempat parking kereta pun banyak
.

Aktiviti wajib kalau dah sampai di Pantai Klebang Melaka ni w
ajib ambil gambar sebab permandangan kat sini sangat cantik
. Walaupun panas terik, sanggup je tahan semata-mata untuk ambil gambar.
Tengok tu permandangan laut yang sangat cantik. Disebabkan cuaca panas, setakat di pantai je mampu nak pergi. Nak pergi main air laut, jangan haraplah.
Disebabkan ada Pokok Rhu ni lah Pantai Klebang ni jadi lebih cantik, menarik dan dijadikan tempat untuk berteduh. Kalau tak, memang panas tepi pantai ni. Jadi, kalau dah tersinggah ke Melaka tu boleh bersantai di Pantai Klebang sebelum balik.
Percuma je pun tapi pastikan sediakan duit juga sebab sepanjang pantai ni banyak gerai jualan. Tak kan nak tengok je kan. Sekurang-kurangnya pekena coconut shake Pantai Klebang satu. Lagi-lagi datang masa cuaca tengah panas.
Sejukkan tekak dengan coconut shake mesti nyaman rasa. Nak datang sini google waze je senang.

Selamat bersantai!


Biskut Gery Saluut Malkist Chocolate

Sebelum ni
viral
di facebook pasal
biskut Gery Cheese
. Orang lain dah merasa tapi rezeki Fiza lambat sikit baru ni la dapat merasa. Itupun sebab ternampak ada jual kat Mydin. Sebelum ni mencari juga tapi tak terjumpa. Bila dah ada depan mata memang ambil terus la. Jangan lepaskan peluang orang kata. Ye, lansung tak lepaskan peluang. Tapi sayang, yang cheese takde. Cuma ada Biskut Gery Saluut Malkist je.

Takde yang cheese pun takpelah. Janji dapat rasa biskut Gery coklat pun boleh. Sampai rumah terus buka dan rasa biskut Gery ni. Punyalah tak menyabar nak rasa. Fiza beli jenis packaging yang kecil. Dah saiz tu je yang ada pun. Okaylah kan untuk yang nak merasa. Nanti beli yang packaging besar kalau tak sedap, tak makan membazir pula. Untuk packaging
saiz kecil ni RM3.90
.

Inilah rupa biskut Gery Saluut Malkist Chocolate. Pada bahagian atasnya ada taburan gula. Ala, macam biskut gula tu la.

Cuma perbezaannya ada bersalut coklat pada bahagian belakang. Belek punya belek, boleh je buat sendiri biskut Gery ni. Beli je biskut gula dan salut coklat. Mudah je kan sebenarnya. Kalau nak rasa yang cheese, boleh guna
resepi biskut Gery Cheese
 yang Fiza dah kongsikan sebelum ni.

Setakat ni, Fiza belum cuba lagi resepi tu memandangkan tekak belum rasa nak makan lagi. Lagipun, sekarang Fiza dalam fasa cabaran kurus. Jadi, kena elakkan la makanan snack yang kaya dengan coklat dan manisan ni.
Biskut Gery Saluut Malkist Chocolate
 ni pun Fiza makan sebelum cabaran kurus. Kalau ambil masa cabaran, memang tak menjadi la projek kurus dan sihat Fiza tu kan.

Kalau yang belum merasa dan mencari-cari kat mana nak beli, cuba cari di Mydin atau peniaga online yang menjual biskut Gery. Fiza tengok sekarang masih ada yang menjual. Betul-betul hebat kuasa viral zaman sekarang ni. Bila dah viral, semua berebut nak dapatkan.Fiza pun tak ketinggalan. Bila dah merasa, okay setakat itu sahaja sebab pada Fiza
biasa-biasa je rasanya
. Kalau sedap, confirm repeat beli. Mungkin biskut Gery cheese lagi sedap kot.


Buat Video Perubahan Muka Dengan Applikasi Facelapse

Selamat petang! Salam jumaat hari yang penuh barakah. Minggu ni kurang sikit entri yang saya publish gara-gara kekurangan cerita yang menarik untuk dikongsikan. Takpelah kan, janji ada sehari 1 entri.
Lama-lama nanti ada yang rindu. Rindu ke?Stalker yang rindu kot. Baru-baru ni saya ada perasan 1 video yang dikongsikan oleh Stacy sempena Birthday Bella.
Tertarik dengan video itu sebab
memaparkan perubahan muka
 Bella
dari kecil sehingga sekarang
. Macam menarik je macam best dan macam sesuai untuk ditayangkan sempena birthday.

Ramai yang komen bertanyakan pada Stacy tapi tiada jawapan. Saya pun cari baca komen-komen yang ada dan ada yang beritahu video tu menggunakan apps '
Facelapse
'. Cari punya cari, jumpalah apps tu.
Pada mulanya saya cari menggunakan play store (android) tapi macam kurang menarik. Lepas tu saya cuba cari menggunakan apple store(iOS) pula, akhirnya saya jumpa apa yang saya cari. Tapi berbayar pula.
Memandangkan harga apps Facelapse cuma RM3.90. Kira mampu beli lah. Tapi ada pula watermark facelapse dan music satu je. Kalau nak music lain dan tanpa watermark, kena bayar RM19.90. Bagus betul strategi dorang suruh kita beli ye.

Aplikasi facelapse ni kalau tak silap saya baru lagi dalam tahun lepas. Agak kurang pasti. Cuma tak ramai yang tahu atau saya sendiri yang baru tahu. Almaklumlah, jarang nak explore dalam store.
Kalau ada kongsikan applikasi yang menarik je baru lah tercari-cari dan install. Lagipun sekarang kena hadkan applikasi yang ada sebab tak pasal-pasal tak cukup space. Dengan gambar yang banyak lagi. Gambar-gambar lama terpaksa pindahkan dalam hardisk.

Apa yang menarik tentang applikasi Facelapse ni adalah facelapse tu sendiri. Daripada gambar-gambar yang kita dah masukkan menjadikan satu video. Perubahan setiap muka menjasikan kita sendiri teruja teringat zaman-zaman lampau masa kecil-kecil.
Applikasi ni best juga untuk digunakan dalam perubahan memakai produk skincare pun boleh. Yang penting Facelapse ni memang menarik. saya baru cuba buat 1 video. Kononnya nak buat perubahan setiap tahun tapi malangnya gambar dulu-dulu entah mana nak cari.
Jadi, masukkan apa yang ada je la dulu untuk percubaan. Korang boleh tengok betapa menariknya facelapse ni. Muncullah zaman kecomotan dulu-dulu.

Nanti kalau ada anak, confirmlah setiap bulan saya ambil gambar dan compile jadi video guna facelapse ni. Tentu seronok dapat melihat perubahan pembesaran anak-anak walaupun hanya dari muka. Yang ada anak tu, bolehlah abadikan gambar-gambar anak jadikan video yang lebih menarik. Nice kan!


Cheque Nuffnang Yang Terakhir Mungkin

Hati berbunga-bunga bila cheque Nuffnang sampai. Blogger mana yang tak seronok kalau dapat duit hasil daripada blog. Seronok ya amat! Alhamdulillah. Walau berapa pun jumlahnya, sekurang-kurangnya dapat tambah duit belanja sikit daripada takde. Kalau tahun lepas boleh di katakan setiap bulan ada rezeki Fiza cashout duit Nuffnang ni. Tapi tahun ni rezeki Nuffnang agak berkurang.

Ramai antara blogger yang kecewa dengan Nuffnang disebabkan earnings yang sangat-sangat slow. Kalau dapat CPUV (COST-PER-UNIQUE-VISIT) campaign pun,
kenaikan earnings setiap hari sen-sen
 je. Bayangkan CPUV campaigns dapat pada 28 Feb 2017 dan jumlah earnings pada 16 March 2017 hanya RM1.48 je. Cuba kira berapa hari kumpul untuk dapat RM1.48 tu. Agak-agak berapa hari pula nak kumpul limit cash out tu? Confirm lah berbulan-bulan baru dapat cash out lagi. Sedih kan? itulah sebabnya ini
cheque nuffnang yang terakhir mungkin
. Mungkinlah.

Setakat ni Fiza masih letak lagi 1 iklan Nuffnnang dalam blog disebabkan tiada iklan yang baru. Fiza masih dalam proses permohonan google adsense. Ini entah kali ke berapa Fiza apply entah. Harap-harap kali ni dapat lah. Aaaminn... nak jugak merasa income dari google adsense pula. Iklan innity pun dah makin slow juga. Bila dua-dua dah slow memang kena cari alternatif lain la untuk income dari blog ni. Dari ruang terbiar kosong, baik letak sesuatu yang lebih mendatangkan hasil.

Korang ada cadangan tak nak apply pengiklanan apa lagi selain google adsense yang boleh mendatangkan hasil yang lebih baik? Kalau ada meh la share kalau sudi. Kalau takde, terpaksalah setia bersama Nuffnang. Nak merajuk pun bukan Nuffnang naikkan eranings pun kan. Ramai blogger yang dah say bye bye kat Nuffnang. Kebanyakkannya macam nak melepaskan Nuffnang terus. Tak tahu nak kesian kat Nuffnang ke nak kesiankan diri sendiri. Bertabahlah dengan apa yang jadi. Moga ada rezeki yang lebih baik akan datang. Harap-harap begitulah. Yang penting, berusaha selagi boleh. Jangan cepat kecewa okay! Percaya pada rezeki masing-masing.


Hello March

Hai! Selamat malam semua. Sunyi sepi kejap blog tak berupdate selama dua hari ni. Macam biasalah bila bercuti lama dan bila berjalan jauh perlukan rehat yang secukupnya. Mana tak penat nya perjalanan dari Seremban-Perlis-Seremban-Segamat-Kuala Pilah-Seremban barulah ada masa nak rehat.

Sedar tak sedar dah berakhir 28 hari bulan February.
Hello March!
 Awal bulan dikhabarkan
minyak petrol dan diesel naik lagi 5 sen seliter
. Fuhh...semakin jauh perjalanan setiap bulan, semakin mencabar rasanya hidup kalau setiap benda nak naik harga. Kan? Walaupun naik sekadar 5 sen tapi kalau berliter-liter masuk tanki minyak, terasa juga banyak nak membayarnya.

Misi bulan March
 ni bercadang untuk
mengurangkan kilogram dan lemak tepu
 dalam badan ni. Nak lebih sihat dan dapatkan BMI (Body Mass Index) yang sepatutnya. Harap-harap berjaya dan ada jiwa kental nak menghadapi semua godaan-godaan makanan yang terhindang. Lagi-lagi di laman sosial. Cukuplah dah beri peluang lama pada lemak-lemak untuk menginap dalam badan ni. Sudah masanya untuk menyahkan segala lemak degil. Wish me luck!

Bulan March ni berharap juga dapat
hiking mana-mana bukit atau gunung
 sebab dah lama tinggal aktiviti hiking. Dah sebulan lebih kot. Takut nanti bila nak mula semula, kaki jadi tak kuat. Macam teringin nak panjat Bukit Broga sebab katanya dah ada jalan baru dan lebih mencabar. Fiza memang suka bab-bab mencabar diri sendiri ni. Bila sakit bukan reti nak serik. That's me!

Hujung minggu ni kenduri majlis kahwin sebelah lelaki (adik ipar) di Kuala Pilah pula. Semoga majlis berjalan dengan lancar dan moganya cuaca baik-baik je nanti. Risau juga sekarang musim hujan tak menentu.

Hujung bulan March pula cuti sekolah selama seminggu. Dah plan ke nak bercuti ke mana? Kalau belum, dah boleh plan dari sekarang. Tak tahu nak bercuti ke mana?
Jom jelajah tempat-tempat menarik di Malaysia
. Selamat bercuti semua!

4 March 2017 - Hari Ulangtahun Pertabalan Sultan Terengganu

23 March 2017 - Hari Keputeraan Sultan johor

18-26 March 2017 -  Cuti Sekolah

Semoga hari-hari yang mendatang dalam bulan March ni baik-baik je. Aaminn...


Jalan-Jalan di Pantai Puteri, Melaka

D
ah siap
bersantai dan bungkus coconut shake di Pantai Klebang
, kami orang pergi
jalan-jalan di Pantai Puteri
pula. Tak puas nak hadap laut agaknya. Kes jakun sebab rumah jauh dari pantai.
Jakun tu dah jadi kebiasaan sebab tu kalau dah alang-alang singgah wajib jelajah tempat yang jarang pergi. Ambil masa lebih kurang setengah jam nak sampai ke Pantai Puteri ni. Macam biasa pakcik guna perkhidmatan pakcik waze je dah sampai dengan jayanya.

Di Pantai Puteri Melaka ni lagi meriahnya rupanya. Tengahari buta
ramai betul berkelah dan bersantai
 di sini. Budak-budak pun semangat betul
mandi air laut
 walaupun tengah panas. "Akak yang naik risau dik tengok korang-korang mandi waktu panas ni". Sesekali bercuti dapat mandi air laut kan. Siapa je yang tak teruja macam tu.

Pantai Puteri ni sangat luas,
parking kereta pun banyak
.
Ada kerusi untuk duduk, ada tempat alas untuk pasang khemah dan juga ada tandas awam
. Bagus ada kemudahan semua ni. Sekurang-kurangnya orang dewasa ada peluang nak mandi sebab ada tandas untuk tukar baju.

Sama macam Pantai Klebang juga.
Pantai Puteri ada banyak pokok Rh
u. Orang kata Pantai Puteri ni
acah-acah macam Nami Islad Korea
 dalam cerita winter sonata tu. " Entahlah dik, akak tengok biasa je". Kaedahnya, kena betul-betul ambil gambar tengah-tengah laluan pokok rhu baru nampak macam Nami Island kot.

Nampak tak betapa luasnya pantai ni, bersih pun bersih. Kalau ramai-ramai datang sini tak nampak sesak sangat pun. Untunglah orang Melaka ada tempat menarik macam ni. Seronok rasanya dapat menikmati permandangan laut yang indah ni. Kaum cina dan india pun ramai bersantai di sini.

Walaupun dah ramai-ramai datang dan berkelah di sini.
Kebersihan pantai terjaga
. Tong sampah dah disediakan. Kalau tak pandai guna, tak tahulah nak kata apa dah. Dua ibu  jari untuk mereka yang menjaga kebersihan Pantai Puteri ni. Barulah nampak cantik bila kebersihan di jaga bersama.

Disebabkan di sini lebih banyak Pokok Rhu yang dah besar tinggi. Makanya di sini lebih menjadi tumpuan orang ramai untuk datang di sini sebab tak perlu risau soal panas. Bawah Rhu yang redup sangat sesuai untuk dijadikan tapak tempat berkelah bersama keluarga.
Seronok kan! Jadi, kalau datang melaka, abadikan kenangan bersama berkelah disini. Bukan selalu dapat berkumpul bersama dan berkelah bersama. Percuma je!


Kesan Dari Tidak Cukup Tidur

P
aling nikmat kalau dapat tidur lena yang cukup. Barulah sihat tubuh badan bangun tidur waktu pagi tu. Inilah namanya tidur yang berkualiti. Tapi bukan mudah nak cukup tidur secukupnya. Jarang-jarang sekali dapat tidur yang cukup. Itupun kalau betul-betul ada masa lebih. Kalau tak, jangan berharap nak tidur cukup.

Seringkali niat dalam hati nak tidur awal setiap hari. Tapi masuk tidur awal pun bukan dapat tidur awal pun. Ada je penghalang  nak tidur awal ni. Sebenarnya kita ni dah biasa tidur lewat, itulah sebabnya susah sangat nak tidur awal. Dah jadi habit zaman sekarang tidur lewat. Mana taknya, menghadap handphone sebelum tidur memang payah nak mengantuk. Selain tu, mereka yang bekerja kuat hari-hari perlu menghadap kerja sampai siap. Terpaksa tidur lewat. Banyak sebab kenapa tidur tak cukup zaman sekarang ni. Usah dibezakan dengan zaman dulu tidur awal sebab zaman dulu takde apa yang menarik selain tengok TV sampai lewat malam.

Kredit imej:google

Bila dah tidur lewat, esoknya mendapatlah mata panda tu. Sebenarnya banyak
kesan dari tidak cukup tidur
 ni. Paling ketara bab pening kepala tu. Seriously sangat-sangat pening kepala kalau tak cukup tidur. Rasa berdenyut-denyut lain macam.

Kesan Dari Tidak Cukup Tidur

1. Peningkatan Berat badan

2. Tekanan Darah Tinggi

3. Sistem Imun kurang Berkesan

4. Badan Jadi Lemah dan Lesu

5. Muka tidak ceria dan pucat

6. Pedih Pedih mata

7. Mata Jadi Merah

8. Mudah Tumbuh jerawat pada muka

9. Menyebabkan otak serabut dan tertekan

10. Mudah Pening Kepala

Kesan daripada tak cukup tidur ni bukan je beri kesan pada kesihatan tubuh badan tapi memberi kesan juga pada kecantikan. Kalau
nak cantik dan nak sihat, pastikan tidur yang cukup setiap hari
ye. Boleh ke? Confirm boleh kalau takde komitmen lain. Ye lah, kalau mereka yang ada anak kecil mungkin agak struggle nak cukupkan waktu tidur. Tapi sekurang-kurangnya dapat tidur 6 jam sehari pun dah mencukupi kan. Yang penting kita berusaha untuk amalkan gaya hidup yang sihat. Jomlah kita tidur awal.


Majlis Pernikahan Amy&Wanee 25.02.17

Alhamdulillah.
Majlis Pernikahan
adik ipar
Amy & wanee
 berlansung dengan lancar pada 25.02.17 di Perlis. Kita throwback je la cerita beberapa hari lepas ye. Nak update terus tak terlarat rasanya selepas melalui perjalanan yang jauh dari selatan ke utara. Majlis pernikahan di jadualkan berlansung pada pukul 10 pagi di Masjid berdekatan rumah pengantin perempuan.

Seawal pagi pukul 9 lebih semua saudara mara dah berkumpul di masjid. Sebelum pernikahan berlansung macam biasalah layan bergambar je kat luar masjid.

Majlis pernikahan yang ringkas je. Takde hantaran bagai. Permintaan keluarga pengantin perempuan buat ringkas-ringkas. Takde hantaran bagai cuma mas kahwin dan jam tangan sebagai pengganti gelang atau cincin untuk acara batal air sembahyang. Dah biasa sangat dengan emas bagai, jam tangan pun boleh.

Bakal pengantin confirm nervous nak menghadap tok kadi. Tiada apa yang boleh diucapkan selain Alhamdulillah. Dengan sekali lafaz, sah lah mereka menjadi pasangan suami isteri. Fuhh..mesti pengantin lega sebab tok kadi takde nak tanya soalan bagai. Jenuh juga layan tok kadi kalau jenis yang suka bertanya buat pengantin nervous je.

Pemberian mas kahwin untuk pengantin perempuan.

Selamat sudah jam tangan G-Shock dan Baby-G disarungkan.

Wajib ada family potret. Kalau amek sendiri confirmlah tak berapa proper. Kena tengok gambar dari official photographer baru lebih proper dan cantik.

Tema baju family tak dirancang. Kebetulan pakai pink sebab pengantin tema pink belacan ( dusty pink).

Sekejap je majlis pernikahan adik ipar. Pukul 10 lebih dah settle semuanya. Kemudian, kami semua berangkat ke rumah pengantin perempuan untuk makan lauk kenduri lah apa lagi. Tahniah untuk adik ipar dan isteri. Semoga berbahagia hingga ke syurga. Lepas ni majlis sebelah lelaki pula, bakal kembali sibuk dan bercuti lagi untuk buat persiapan majlis hari sabtu ni. Harap-harap cuaca baik-baik je dan majlis berjalan dengan lancar. Aaminn. Majlis sebelah lelaki buat doa selamat dan juga majlis kenduri simple je. Tak sabar pula nak makan nasi minyak kenduri kahwin.


Selamat berhujung minggu semua. Hari ni aktiviti utama pergi ke jemputan kahwin kawan encik suami. Dalam cabaran kurus Fiza terpaksalah
cheat day
 untuk hari ni. Sesekali takpe kan langgar pantang. Nak kurus ni bukan senang ye. Yang penting jiwa kena kental dan disiplin bab makan perlu di jaga juga. Selain
elakkan makan makanan berminyak, manis dan kurangkan pengambilan garam
. Kita perlu juga
kuatkan tulang
 kita.

Makanan yang terbaik untuk kuatkan tulang
 adalah sayur sayuran dan kekacang
. Untuk mereka yang kurang suka sayur lebih baik mulai sekarang mula suka dan jatuh cinta dengan sayur. Ada sesetengah makanan yang bagus untuk kuatkan tulang
 kita sepert
i
 brokoli, bayam, sawi bok choy, kale, mustard greens, sesame seeds dan kacang almonds
.

Makan sayur dan kekacang ni alternatif untuk mereka yang tak minum susu
untuk kuatkan tulang tu. Kalau jenis tak minum susu dan tak makan sayur atau kacang tak tahulah nak kata apa lagi. Kadang-kadang untuk jadi lebih sihat terpaksa
melatih diri untuk suka dengan apa yang kita tak suka
. Betul tak?
Beauty is pain
. Tapi bila dah nampak hasilnya mesti korang akan terus amalkan gaya hidup yang sihat dengan betul.

Semua
sayur dan kekacang
 ni Fiza suka makan sebab Fiza sejenis manusia suka sayur. Kalau boleh lepas masak sayur terus nak makan sayur je. Makan tanpa nasi pun boleh. Boleh kenyang cepat dan encik suami pun suka kalau Fiza masak sayur lebih. Lepas ni kena selalu beli
sayur dan kekacang
. Tapi almonds tu sekali sekala je boleh sebab harganya agak mahal juga. Apapun untuk pengambilan makanan yang sihat, kita perlu rancang membeli bahan-bahan suapaya boleh makan mengikut jadual yang telah ditetapkan. Kalau terlebih makan takut lain pula kesannya nanti.

Memandangkan harga barang pun makin naik, Jadi kita makanlah makanan yang sayur sayuran lebih sebab lebih murah dan lebih sihat. Untuk mereka nak
kurus dan fit
, Jom kita
bakar kalori
 dengan pelbagai cabaran terutamanya pengambilan makanan seimbang yang betul.

Credit :
Fanpage Kevin Zahari